Εμβόλια Σκύλου: Τα πάντα για τα υποχρεωτικά εμβόλια - Dogtime.gr\nΕμβόλια Σκύλου: Τα πάντα για τα υποχρεωτικά εμβόλια\nΟ εμβολιασμός του σκύλου είναι πολύ σημαντικός για να διασφαλιστεί η υγεία του και να προστατευτεί από πολλές επικίνδυνες και θανατηφόρες ασθένειες. Ο κρατικός νόμος απαιτεί να εμβολιάζονται όλα τα σκυλιά κατά της λύσσας. Ωστόσο, υπάρχουν και άλλα εμβόλια που θα προστατεύσουν τον σκύλο σας από σοβαρές ασθένειες.\nΟι κτηνίατροι είναι πλήρως ενημερωμένοι για τα εμβόλια και θα σας συμβουλέψουν κατάλληλα. Κάποια εμβόλια είναι απαραίτητα και πρέπει να προγραμματιστούν. Στο παρόν άρθρο θα σας αναλύσουμε ποια είναι τα υποχρεωτικά και μη, εμβόλια του σκύλου.\nΤι είναι τα εμβόλια για τα σκυλιά και γιατί είναι σημαντικά;\nΤα εμβόλια βοηθούν στην προετοιμασία του ανοσοποιητικού συστήματος ενός σκύλου. Τον βοηθάνε να αμυνθεί σε κάποια εισβολή μικροοργανισμού που πιθανότατα θα προσκαλέσει ασθένεια.\nΤα εμβόλια περιέχουν αντιγόνα, τα οποία μιμούνται τους μικροοργανισμούς που προκαλούν κάποια πάθηση στο ανοσοποιητικό σύστημα. Τα αντιγόνα δεν θα προκαλέσουν ασθένειες στον σκύλο σας.\nΤόσο τα πρώτα εμβόλια του σκύλου, όσο και τα εμβόλια που γίνονται πιο μετά, διεγείρουν ελαφρώς το ανοσοποιητικό σύστημα με το να αναγνωρίσει τα αντιγόνα που υπάρχουν. Με αυτό τον τρόπο, όταν ο σκύλος εκτεθεί σε κάποια ασθένεια, ο οργανισμός του θα είναι έτοιμος να καταπολεμήσει τα μικρόβια ή να μειώσει τις επιπτώσεις τους.\nΠοιά είναι τα βασικά εμβόλια σκύλου;\nΤα πρώτα εμβόλια του σκύλου, αλλά και τα υπόλοιπα απαραίτητα εμβόλια, θεωρούνται ζωτικής σημασίας για όλους τους σκύλους με βάση τον κίνδυνο μετάδοσης σε άλλα ζώα – σκυλιά και ανθρώπους – , την σοβαρότητα της νόσου, αλλά και τον κίνδυνο έκθεσης.\nΣτα μη βασικά εμβόλια περιλαμβάνονται:\nΑιμόφιλος του κοκκύτη\nΩστόσο, ακόμα και τα εμβόλια που δεν θεωρούνται υποχρεωτικά, είναι πολύ σημαντικά, καθώς οι περισσότεροι σκύλοι ενδέχεται να εκτεθούν σε τέτοιες μολυσματικές ασθένειες. Ο κτηνίατρος σας θα σας εξηγήσει πλήρως τα αναγκαία εμβόλια.\nΤο εμβόλιο κατά της λύσσας είναι υποχρεωτικό στις περισσότερες χώρες. Οι ιδιοκτήτες πρέπει να εμβολιάζουν τους σκύλους και τα κουτάβια τους κατά της λύσσας. Τα χρονικά πλαίσια και το κάθε πότε θα προγραμματίζετε τον εμβολιασμό του σκύλου με τον κτηνίατρό σας, διαφέρουν ανάλογα με την κατάσταση.\nΓενικά, το εμβόλιο κατά της λύσσας χορηγείται στα κουτάβια στις 16 εβδομάδες – σίγουρα όχι πριν τις 15 εβδομάδες – και γίνεται μια φορά τον χρόνο. Για τα ενήλικα σκυλιά, ο εμβολιασμός γίνεται στα τρία χρόνια και θα εξαρτηθεί από την πρώτη επίσκεψη στον κτηνίατρο.\nΓια παράδειγμα, ένα κουτάβι θα λάβει πρώτη φορά το εμβόλιο κατά της λύσσας στις 16 εβδομάδες, δεύτερη φορά όταν θα γίνει 1 έτους και μετά στην ηλικία των 4 ετών.\nΥπάρχουν προαιρετικά εμβόλια για σκύλους;\nΠαρόλο που τα εμβόλια είναι σημαντικά για την διαφύλαξη της υγείας του σκύλου, δεν πρέπει να εμβολιάζετε τον σκύλο σας για όλες τις πιθανές ασθένειες. Ορισμένα εμβόλια πρέπει να χορηγούνται λαμβάνοντας υπόψη κάποιους παράγοντες:\nΕίναι πολύ σημαντικό, όμως, να ακολουθείτε το πρωτόκολλο εμβολιασμών, για το οποίο θα σας ενημερώσει πλήρως ο κτηνίατρός σας.\nΠότε θα ξεκινήσει τους πρώτους εμβολιασμούς ένα κουτάβι;\nΣε γενικές γραμμές, τα πρώτα εμβόλια του σκύλου θα πρέπει να ξεκινήσουν μόλις παραλάβετε το κουτάβι σας, δηλαδή μεταξύ έξι και οχτώ εβδομάδων. Έπειτα, θα εμβολιάζεται κάθε τρεις εβδομάδες μέχρι την ηλικία των τεσσάρων μηνών, όπου θα ολοκληρώσει το εμβολιαστικό του πρόγραμμα.\nΤο κουτάβι θα λάβει τα αντισώματα μέσω του θηλασμού, εάν η μητέρα του έχει ένα υγιές ανοσοποιητικό σύστημα. Αμέσως μετά τον απογαλακτισμό του κουταβιού, πρέπει να ξεκινήσουν οι εμβολιασμοί.\nΠρόγραμμα εμβολιασμού των κουταβιών\nΣυνήθως συνιστάται το ακόλουθο πρόγραμμα εμβολιασμού για κουτάβια:\n6-10 εβδομάδες: Νόσος του Καρέ (Μόρβα), Ηπατίτιδα, Παρβοϊός, Παραγριπικός ιός των σκύλων, Βήχας kennel (Βήχας του κυνοτροφείου)\n11-14 εβδομάδες: Μόρβα, Ηπατίτιδα, Παρβοϊός, Παραγριπικός ιός των σκύλων, Λεπτοσπείρωση, Γρίπη του σκύλου, Νόσος του Lyme (Μπορελίωση)\n15-16: Μόρβα, Ηπατίτιδα, Παρβοϊός, Παραγριπικός ιός των σκύλων, Λεπτοσπείρωση, Γρίπη του σκύλου, Νόσος Lyme, Λύσσα\nΤα εμβόλια για τη γρίπη των σκύλων και τη νόσο του lyme χορηγούνται ανάλογα με τον τρόπο ζωής του σκύλου.\nΕίναι σημαντικό να ενημερωθείτε πλήρως από τον κτηνίατρό σας για το πρόγραμμα εμβολιασμού των κουταβιών. Έχει αποδειχθεί ιατρικά ότι οι εμβολιασμοί είναι αρωγοί και δρουν προληπτικά για διάφορες ασθένειες που μπορεί να προκληθούν χωρίς το κατάλληλο εμβόλιο.\nΟ εμβολιασμός των κουταβιών είναι θέμα υπεύθυνης φροντίδας. Έτσι,το κουτάβι σας θα έχει την ευκαιρία να παραμείνει υγιές και ευτυχισμένο, χωρίς το φόβο κάποιας τρομερής ασθένειας.\nΠρόγραμμα εμβολιασμού ενήλικων σκύλων\nΜόλις το σκυλάκι σας ενηλικιωθεί, θα έχει ολοκληρώσει το βασικό εμβολιαστικό πρόγραμμα. Τότε, θα μπορεί να εφαρμοστεί το νέο πρόγραμμα εμβολιασμού για ενήλικους σκύλους. Το πρόγραμμα περιλαμβάνει έναν συνδυασμό ενισχυμένων εμβολίων ίδιου τύπου με τα βασικά εμβόλια που χορηγούνται στα κουτάβια, απλά με κάποιες προσθήκες.\nΤα σκυλιά που είναι 1 έτους συνιστάται να ενισχύονται με τα εμβόλια για:\nΠαραγριπικό ιό των σκύλων\nΓρίπη του σκύλου*\nΝόσο του Lyme*\n*Τα εμβόλια της γρίπης και της νόσου του Lyme γίνονται ανάλογα με τον τρόπο ζωής του σκύλου. Εάν χρειαστεί, μπορεί να γίνει και το εμβόλιο για τον βήχα kennel.\nΤο χρονικό διάστημα κάθε εμβολιασμού, για να είναι αποτελεσματικό, έχει ως εξής:\nDHPP (Μόρβα, Ηπατίτιδα, Παρβοιός, Παραγριπικός ιός του σκύλου) – 3 χρόνια\nΛύσσα – 3 χρόνια\nΛεπτοσπείρωση – 1 έτος\nΓρίπη των σκύλων – 1 έτος\nΝόσος του Lyme – 1 έτος\nΒήχας του Κυνοτροφείου ( Βήχας Kennel – Bordetella) – 6 μήνες\nΔιαβάστε στο Dogtime: Για ποιό λόγο ο σκύλος μου δεν έχει διάθεση;\nΠαρενέργειες και κίνδυνοι που σχετίζονται με τα εμβόλια σκύλου\nΤα πλεονεκτήματα του εμβολιασμού είναι περισσότερα από τους πιθανούς κινδύνους που μπορεί να προκύψουν. Οι ανεπιθύμητες παρενέργειες από τα εμβόλια είναι σπάνιες.\nΩστόσο, πρέπει να αναφερθεί πως κάποια εμβόλια κουταβιών ή ενήλικων σκύλων μπορεί να προκαλέσουν ορισμένες ασθένειες, σύμφωνα με το πρωτόκολλο ενίσχυσης του ανοσοποιητικού συστήματος.\nΜετά τον εμβολιασμό, παρακολουθήστε τον σκύλο σας για τυχόν συμπτώματα, όπως:\nΟίδημα προσώπου ή ποδιών ή και κνίδωση\nΠόνος ή πρήξιμο γύρω από το σημείο της ένεσης\nΚατάρρευση, δυσκολία στην αναπνοή και επιληπτικές κρίσεις (αναφυλακτικό σοκ)\nΌπως συμβαίνει και με τα ανθρώπινα εμβόλια, τα ήπια συμπτώματα συνήθως αγνοούνται. Η πλειονότητα των αντιδράσεων από ένα εμβόλιο είναι ήπιες και σύντομης διάρκειας. Σε κάθε περίπτωση, αν εντοπίσετε σοβαρές αντιδράσεις, όπως εμετό, πρήξιμο ή λήθαργο, επικοινωνήστε άμεσα με τον κτηνίατρο.\nΠρογραμματισμός του ραντεβού για τον εμβολιασμό του σκύλου\nΤο εμβολιαστικό πρόγραμμα χρειάζεται να ξεκινήσει από την πρώτη εβδομάδα που θα παραλάβετε το κουτάβι σας. Το εμβολιαστικό πρόγραμμα για ενήλικους σκύλους, θα ξεκινήσει μετά την ολοκλήρωση του εμβολιασμού του κουταβιού ή μετά τον ερχομό ενός ενήλικου σκύλου στην οικογένεια και περιλαμβάνει ενισχυμένες δόσεις εμβολίων.\nΌπως και με οποιοδήποτε άλλο πρωτόκολλο ενίσχυσης του ανοσοποιητικού συστήματος, πρέπει να τηρείτε το εμβολιαστικό πρόγραμμα του σκύλου χωρίς απόκλιση, προκειμένου να διασφαλίσετε ότι ο σκύλος σας θα παραμένει υγιής. Θα πρέπει να τηρείτε το πρόγραμμα για τα ετήσια εμβόλια, καθοδηγούμενοι από τις συμβουλές του κτηνίατρου.\nΚλείστε το ραντεβού σας με τον κτηνίατρο άμεσα, ειδικά εάν έχετε προγραμματίσει να φέρετε τώρα ένα νέο σκυλάκι στο σπίτι. Ο κτηνίατρος θα σας ενημερώσει πλήρως για τα εμβόλια σκύλου και θα σας πει πότε μπορεί να βγει βόλτα ένα κουτάβι σε εξωτερικούς χώρους για πρώτη φορά.


Ο εκπρόσωπος τύπου της Ν.Δ. Θ. Μάργαρης: “Συνεχίζουμε το άνοιγμα στην κοινωνία που ξεκίνησε με την εκλογή του Προέδρου του κόμματος” | ErmisNews.gr\nΣτις εσωκομματικές εκλογές της Νέας Δημοκρατίας αναφέρθηκε μιλώντας στο ραδιόφωνο του Ερμή ο εκπρόσωπος για τα ΜΜΕ της Νομαρχιακής Επιτροπής του κόμματος στη Ζάκυνθο Θ. Μάργαρης υπογραμμίζοντας πως το εγχείρημα της Νέας Δημοκρατίας για άνοιγμα στους πολίτες σηματοδοτήθηκε εδώ και αρκετό διάστημα με την επιλογή του Προέδρου του κόμματος και συνεχίζεται με τις επιλογές στα κομματικά όργανα.\nΔίνοντας περισσότερες πληροφορίες για τις διαδικασίες έκανε γνωστό πως μέχρι την 1η Οκτωβρίου υπάρχει δυνατότητα να θέσει κάποιος υποψηφιότητα για μέλος ή για Πρόεδρος, ενώ μέχρι τις 15 Οκτωβρίου γίνεται ανανέωση εγγραφών ή και νέες εγγραφές. Οι εκλογές αφορούν τη ΝΟΔΕ Ζακύνθου αλλά και τις δημοτικές τοπικές οργανώσεις στις Δημοτικές Ενότητες Ζακυνθίων και Ελατίων\n«Η Νέα Δημοκρατία είναι ένα μεγάλο ανοιχτό, δημοκρατικό κόμμα και αυτό είναι κάτι που έχει φανεί από τις εκλογικές διαδικασίες των τελευταίων ετών. Θυμίζω πως στις εκλογικές διαδικασίες για την ανάδειξη του Προέδρου του κόμματος το 2016 συμμετείχαν 450.000 άτομα και αυτός ο αριθμός ήταν έκπληξη για την εποχή. Συνεχίζουμε να ανοίγουμε τις πόρτες μας στον κόσμο και καλούμε τα μέλη μας αλλά και όσους μοιράζονται κοινές αξίες να εγγραφούν στο κόμμα και να λάβουν μέρος σε αυτή τη διαδικασία» σημείωσε αρχικά.\n«Οι εκλογές είναι το βήμα που έχει ο πολίτης να συμμετέχει στην πολιτική ζωή. Προσωπικά δεν έχω γεννηθεί σε πολιτική γυάλα, από το 2015 με 2016 βλέποντας την έκρηξη του λαϊκισμού και τους φασίστες στη Βουλή αποφάσισα να ενεργοποιηθώ. Διαπίστωσα πόσο δυνατή είναι η Δημοκρατία μας καθώς ο κ. Μητσοτάκης που ξεκίνησε τρίτος ή τέταρτος στην κούρσα της προεδρίας , κατάφερε να βρεθεί στην προεδρία της Νέας Δημοκρατίας και σήμερα Πρωθυπουργός γιατί στηρίχθηκε από πρόσωπα που σηκώθηκαν από τον καναπέ και δραστηριοποιήθηκαν. Ο κόσμος είναι αυτός που αλλάζει την ροή των πραγμάτων και για αυτό καλούμε τον κόσμο να δραστηριοποιηθεί» σημείωσε.\nΑναφορά από τον κ. Μάργαρη έγινε στο θέμα που ανέδειξε όλο το προηγούμενο διάστημα ο ΣΥΡΙΖΑ σε τοπικό επίπεδο και αφορά το Ναυάγιο, μια που κλιμάκιο του κόμματος της αξιωματικής αντιπολίτευσης με επικεφαλής την πρώην Υπουργό κ. Νοτοπούλου είχε επισκεφτεί την περιοχή. Ο εκπρόσωπος Τύπου της Νέας Δημοκρατίας έκανε λόγο για ένα «επικοινωνιακό τρικ» το οποίο όμως δε βοήθησε καθόλου…\n«Υπάρχει έλλειμμα αντιπολίτευσης και το κλιμάκιο του ΣΥΡΙΖΑ ήρθε στη Ζάκυνθο, επισκέφτηκε το πλάτωμα και ο κόσμος δεν ανταποκρίθηκε. Ειπώθηκαν ψέματα όπως το ότι θα πουληθεί το Ναυάγιο! Πως είναι δυνατόν να λέγονται τέτοια πράγματα από την στιγμή που το ίδιο το Σύνταγμα απαγορεύει την πώληση των ακτών» σημείωσε ο κ. Μάργαρης συμπληρώνοντας πως στο Νομοσχέδιο που αναμένεται σύντομα στη Βουλή περιλαμβάνεται διάταξη που χαρακτηρίζει τις μετοχές της Ανώνυμης Εταιρείας μη μεταβιβάσιμες.\nΟ κ. Μάργαρης σημείωσε πως το Νομοσχέδιο σύντομα θα κατατεθεί στη Βουλή για ψήφιση και σχολίασε πως μια εποικοδομητική κριτική θα ήταν για ποιο λόγο αργεί το Νομοσχέδιο!\nΟ ίδιος αναρωτήθηκε αν ο ΣΥΡΙΖΑ έχει συγκεκριμένο κατάλογο φορέων που πρέπει να εκπροσωπούνται στο διοικητικό συμβούλιο και τόνισε πως μια εταιρεία δεν μπορεί να έχει 200 μέλη στη Διοίκηση.\n«Η Ζάκυνθος εκπροσωπείται από Το Δήμο, το Επιμελητήριο και άλλους φορείς» σχολίασε σχετικά, ενώ για την αγοραπωλησία τόνισε πως το ζήτημα πλέον βρίσκεται στα χέρια της Δικαιοσύνης που θα έχει τον τελικό λόγο!\nΠροηγούμενο άρθρο Προηγούμενο άρθρο Ο Παθολόγος Πέτρος Δραγώνας: “Το επόμενο διάστημα θα φανεί το υγειονομικό «αποτύπωμα» από την επαναλειτουργία των σχολείων”\nΕπόμενο άρθρο Επόμενο άρθρο Γ. Στασινόπουλος: “Φεύγω περήφανος και με το κεφάλι ψηλά!”


Πρεμιέρα με δυο ντέρμπι στην Α1 μπάσκετ | ΑΘΗΝΑ984 Πρεμιέρα με δυο ντέρμπι στην Α1 μπάσκετ | ΑΘΗΝΑ984\nHome SPORT CITY Πρεμιέρα με δυο ντέρμπι στην Α1 μπάσκετ\nΠρεμιέρα με δυο ντέρμπι στην Α1 μπάσκετ\nΙούλ 23, 2019, 20:47 μμ0\nΠρεμιέρα με ντέρμπι σε Αθήνα και Θεσσαλονίκη προέκυψε κατά τη σημερινή κλήρωση του πρωταθλήματος στην Α1 μπάσκετ. Συγκεκριμένα στην πρώτη αγωνιστική θα παίξουν Παναθηναϊκός- ΑΕΚ και Αρης ΠΑΟΚ.\nΑπό εκεί και πέρα για πρώτη φορά στην ιστορία της Α1 δεν θα συμμετέχει ο Ολυμπιακός, ενώ Ηρακλής και Ιωνικός Νικαίας επιστρέφουν μετά από πολλά χρόνια στην πρώτη κατηγορία. Ο πρόεδρος του ΕΣΑΚΕ Βαγγέλης Γαλατσόπουλος στάθηκε στα προβλήματα που υπήρξαν μέσα στη σεζόν που πέρασε, αλλά και σε όσα πρέπει να γίνουν για να βελτιωθεί η κατάσταση.\n«Ο ΕΣΑΚΕ και τα μέλη του έκαναν το παν ώστε το πρωτάθλημα της περασμένης σεζόν να ολοκληρωθεί. Η επιλογή να μην ολοκληρωθεί ήταν καταστροφική για όλους. Από εκεί και πέρα, ο καθένας ανέλαβε τις ευθύνες του απέναντι στην ομάδα και στους φιλάθλους του.\nΟ ΕΣΑΚΕ ήταν υποχρεωμένος να εφαρμόσει τους νόμους και δικαιώθηκε από τις αποφάσεις των δικαστηρίων. Ο ΕΣΑΚΕ είναι υποχρεωμένος να προχωρήσει μπροστά ώστε να συνεχίσει να γράφεται η ιστορία.\nΤα εγχώρια πρωταθλήματα είναι οι κινητήριοι μοχλοί. Η συντονισμένη προσπάθεια υποβάθμισης δεν εξυπηρετεί τίποτα παραπάνω από ευκαιριακά συμφέροντα και αν επιτευχθεί θα έχει καταστροφικές συνέπειες» είπε ο πρόεδρος του ΕΣΑΚΕ και πρόσθεσε: «Πρέπει να προστατευτούν τα πρωταθλήματα. Η προσπάθεια ανάπτυξης είναι καθημερινή και περνά μέσα από τις ομάδες και τον ΕΣΑΚΕ. Στόχος είναι η αύξηση της ανταγωνιστικότητας και της ποιότητας. Γι αυτό δεν αρνηθήκαμε την αλλαγή σκυτάλης σε ομάδες υγιείς.\nΗ νέα σεζόν θα συνεχίσουμε την προσπάθεια προσέλκυσης νέων ηλικιών και οικογενειών μέσω των νέων τεχνολογιών, της βελτίωσης των υποδομών. Θέλω να τονίσω την προσπάθεια των ΚΑΕ για να προσφέρουν στους φιλάθλους καλύτερες συνθήκες.\nΟλοι πρέπει να συνεργαστούμε με την ΕΟΚ για την ανάπτυξη του αθλήματος και να δημιουργήσουμε ελκυστική διοργάνωση. Ο φίλαθλος έχει να επιλέξει μεταξύ πολλών αγώνων την εβδομάδα. Όπως το ΝΒΑ που διαπρέπει ο Γιάννης Αντετοκούνμπο, αλλά και διαφορετικών αθλημάτων.\nΌλοι πρέπει να δείξουμε το καλύτερο πρόσωπο για να μείνει η Basket League ανταγωνιστική. Θέλω να ευχαριστήσω την ΕΡΤ για τη συνεργασία μας. Το μπάσκετ και το πρωτάθλημα επέστρεψε στα σπίτια των Ελλήνων. Το ίδιο πετυχημένη θα είναι η συνεργασία μας και τη νέα σεζόν».\nΗ 14η θέση της Basket League ψάχνει…κάτοχο\nPrevious PostΣυνάντηση Μητσοτάκη – Μενδώνη για Τατόι και ενοποίηση Αρχαιολογικού Μουσείου με ΕΜΠ Next PostΓαλλία: Την φον ντερ Λάιεν υποδέχθηκε ο Μακρόν στο Ελιζέ


Τι έλεγαν οι σημερινοί υποψήφιοι του CDU για το Grexit | Διεθνή Ειδήσεις\nΤι έλεγαν οι σημερινοί υποψήφιοι για την ηγεσία του CDU για το Grexit\nΟι τρεις υποψήφιοι για την ηγεσία του CDU για την πρόταση Σόιμπλε περί προσωρινής εξόδου της Ελλάδας από την Ευρωζώνη.\nΓΡΑΦΕΙ: THETOC TEAM published 04 Δεκ. 18 (19:50)\nΘετικά αποτιμά την πρόταση του Βόλφγκανγκ Σόιμπλε για προσωρινή έξοδο της Ελλάδας από την Ευρωζώνη το καλοκαίρι του 2015, ο υποψήφιος για την ηγεσία του Χριστιανοδημοκρατικού Κόμματος (CDU) Φρίντριχ Μερτς, ενώ η ανθυποψήφιά του Άνεγκρέτ Κραμπ-Καρενμπάουερ υποστηρίζει την στάση που τήρησε τότε η Καγκελάριος Άγγελα Μέρκελ. Ο έτερος υποψήφιος, Γενς Σπαν, αποφεύγει να απαντήσει και περιορίζεται να δηλώσει ότι «ίσως να ήταν και καλύτερα» αν είχε πραγματοποιηθεί το «τάιμ άουτ».\nΣτο ντοκιμαντέρ του ARD με θέμα τους τρεις επικρατέστερους υποψηφίους για την προεδρία του CDU, ο κ. Σπαν, ο οποίος τότε ήταν υφυπουργός Οικονομικών υπό τον κ. Σόιμπλε, τονίζει ότι στήριζε πάντα τον τότε υπουργό Οικονομικών και τις θέσεις του στα ζητήματα του ευρώ. «Κοιτάζοντας πίσω, θα το θεωρούσα ενδιαφέρον να παίζαμε το ‘τι θα συνέβαινε εάν…’. Η προσφορά ήταν προς την Ελλάδα να πει (ενν. προς το Eurogroup): «Aν θέλετε ένα τάιμ άουτ, τότε προσφέρουμε αυτό το τάιμ άουτ». Αυτό ήταν και το αποτέλεσμα και των υπουργών Οικονομικών, ομόφωνα. Αυτό μετά αποφασίστηκε διαφορετικά από τους αρχηγούς κρατών και κυβερνήσεων. Αλλά μου φαίνεται ενδιαφέρον το ερώτημα τι θα είχε συμβεί διαφορετικά – μπορεί να ήταν και καλύτερα – αν είχε γίνει αυτό το τάιμ άουτ», δηλώνει ο υπουργός Υγείας και υποψήφιος αρχηγός του CDU.\nΟ στενός φίλος του κ. Σόιμπλε, Φρίντριχ Μερτς, αν και εκείνη την εποχή βρισκόταν εκτός πολιτικής, συζητούσε συχνά με τον υπουργό και παρακολουθούσε τις εξελίξεις. «Πιστεύω, κοιτάζοντας πίσω, ότι θα ήταν μάλλον καλύτερα εάν το είχαμε κάνει, όχι για παραδειγματισμό, αλλά προκειμένου να δώσουμε στην Ελλάδα την ευκαιρία να υποτιμήσει το νόμισμά της και έτσι να δημιουργήσει πάλι ανταγωνιστικές βιομηχανικές δομές», δηλώνει στο ARD.\nΑντίθετη άποψη δηλώνει ότι είχε η Άνεγκρετ Κραμπ Καρενμπάουερ, τότε πρωθυπουργός του Ζάαρλαντ και μετέπειτα γενική γραμματέας του κόμματος: «Το έβλεπα παρόμοια με την καγκελάριο, διότι πίσω από αυτή την πρόταση είναι βεβαίως το ερώτημα εάν θα προκαλέσεις έτσι μια επίδραση-ντόμινο. Όταν το έχεις κάνει μια φορά, τι κάνεις σε μια ενδεχόμενη δεύτερη περίπτωση; Γι’ αυτό, σε αυτό το σημείο στήριξα την καγκελάριο», αναφέρει.


Προσκυνητής: «Ο Νικηφόρος Θεοτόκης και το έργο του στην Κέρκυρα».\nΤο όνομα του λογίου συμπατριώτη μας κληρικού και διδασκάλου του Γένους Νικηφόρου Θεοτόκη για τρεις περίπου αιώνες κυριαρχεί στα χείλη όλων των Κερκυραίων. Δεν είναι τυχαίο ότι οι πρόγονοί μας, άριστοι γνώστες της τοπικής μας ιστορίας, έδωσαν το όνομά του στην πιο κεντρική οδό της πόλης μας.\nΗ οδός Νικηφόρου Θεοτόκη στην Κέρκυρα.\nΟ Νικηφόρος Θεοτόκης γεννήθηκε στην Κέρκυρα στις 5 Φεβρουαρίου του 1731, περίπου 15 χρόνια μετά τον Ευγένιο Βούλγαρη. Καταγόταν από την επιφανή οικογένεια των Θεοτόκηδων. Ήταν γιος του Στεφάνου και της Αναστασίας και μέλος πολύτεκνης οικογένειας με έξι ακόμη αδέλφια. Το όνομα που πήρε κατά τη βάπτισή του ήταν Νικόλαος, το Νικηφόρος το έλαβε κατά την μοναχική του Κουρά. Αξίζει να αναφέρουμε ότι ένα από τα αδέλφια του, η Αθανασία εκάρη μοναχή. Από αυτό συνάγεται το συμπέρασμα ότι το οικογενειακό του περιβάλλον είχε καλλιεργημένη εκκλησιαστική συνείδηση και πνευματική υποδομή (βλ. Λαυρεντίου Σ. Βροκίνη, Έργα, Βιογραφικά Σχεδάρια, τ. Α΄ και Β΄, Κερκυραϊκά Χρονικά, τ. ΧVI, Κέρκυρα 1972, σ. 269). Το παραπάνω κυρίως τεκμηριώνεται από το γεγονός ότι πνευματικός της οικογενείας υπήρξεν ο γνωστός δια την ευσέβειαν και το ήθος του ιερομόναχος Ιερεμίας Καββαδίας… (βλ. Ζωής Μουρούτη – Γκενάκου, Ο Νικηφόρος Θεοτόκης (1731-1800) και η συμβολή αυτού εις την παιδείαν του Γένους, Αθήναι 1979, σ. 2).\nΟ Νικόλαος στην Κέρκυρα διδάχτηκε τα πρώτα του γράμματα, από τον λόγιο ιεροδιδάσκαλο Ιερεμία Καββαδία. Ο λαμπρός αυτός διδάσκαλος πρέπει να του καλλιέργησε και την κλίση προς την ιερωσύνη όπως και στον Ευγένιο Βούλγαρη. Σε ηλικία 14 ετών χειροθετήθηκε αναγνώστης και σε ηλικία 17 ετών αποφασίζει,\nπαρά τις αντιρρήσεις του πατέρα του, να αφιερωθεί ολοκληρωτικά στην Εκκλησία. Τον Δεκέμβριο του 1748 με ειδική άδεια του Γενικού Προβλεπτή της νήσου Μ.Α. Καβάλλη, χειροτονήθηκε Διάκονος από τον Αρχιεπίσκοπο Λευκάδος Χρύσανθο Ψωμά. Λίγους μήνες αργότερα ο Γενικός Προβλεπτής κατανόησε τις συνέπειες της αντικανονικής χειροτονίας και στις 8 Ιουλίου του 1749 διέταξε τον Μέγα Σακελλάριο Εμμ. Χαλικιόπουλο, όπως επιβάλη εις τον ιεροδιάκονον Θεοτόκην αργίαν από πάσης ιεροπραξίας μέχρι ότου την νόμιμον αποκτήση ηλικίαν (βλ. Λ. Σ. Βροκίνη, ό.π., σ. 282).\nΜετά την ολοκλήρωση των εγκυκλίων σπουδών του στην Κέρκυρα και μη μπορώντας να ασκήσει τα διακονικά του καθήκοντα, μετέβη στην Ιταλία για ανώτερες σπουδές. Κατά την περίοδο 1749–1754 σπούδασε φυσικομαθηματικά και ιατρική στα πανεπιστήμια της Πάντοβας και της Μπολόνιας.\nΟ Θεοτόκης το 1754 επιστρέφει στην Κέρκυρα. Το ίδιο έτος χειροτονήθηκε Πρεσβύτερος από τον Μητροπολίτη Λευκάδος Χρύσανθο, και πάλι χωρίς να έχει συμπληρώσει την κανονική ηλικία, αλλά αυτή τη φορά δεν είχε συνέπειες. Το γεγονός αυτό που για δεύτερη φορά συμβαίνει στο πρόσωπο του Θεοτόκη οφείλεται μάλλον στην εκτίμηση και στον σεβασμό που απέδιδαν στον νέο επιστήμονα οι συμπατριώτες του.\nΠαράλληλα με τα ιερατικά του καθήκοντα άρχισε να παραδίδει μαθήματα σε μικρό κύκλο μαθητών. Το υποτυπώδες εκπαιδευτικό σύστημα που επικρατούσε στην Κέρκυρα ευνοούσε μόνο την αριστοκρατική τάξη, όμως το ενδιαφέρον και η αγάπη του στρέφονταν προς όλους και κυρίως προς αυτούς που είχαν ανάγκη δηλαδή τη μεσαία και την κατώτερη τάξη. Έτσι, ο Νικηφόρος με τη βοήθεια και τη συμπαράσταση του ιεροδιδασκάλου του Ιερεμία Καββαδία κατέστησαν πραγματικότητα την ιδέα της ιδρύσεως κοινοτικού εκπαιδευτηρίου προσιτού προς όλους και χωρίς καμιά ουσιαστική οικονομική επιβάρυνση.\nΓια να μπορέσουν να φέρουν σε πέρας τον σκοπό αυτό οι λόγιοι Κερκυραίοι ιερωμένοι, απέστειλαν την 11 Δεκεμβρίου 1757, έγγραφο στο Συμβούλιο της Κοινότητας, δηλώνοντας ότι: εάν μας παραχωρηθή το κατάλληλον οίκημα, εμείς προσφερόμεθα να διδάσκωμεν το πρωί και το απόγευμα γραμματικήν και ρητορικήν, φιλοσοφίαν και μαθηματικά, χωρίς καμμιάν επιβάρυνσιν των μαθητών, οι οποίοι από παντού μας ζητούν να φοιτήσουν εις το σχολείον μας (βλ. Λ. Σ. Βροκίνη, ό.π., σ. 34 και εξής). Μετά από αρκετό καιρό και από αγώνες, την 1η Αυγούστου του 1758 το Συμβούλιο της Κοινότητας ενέκρινε να αναλάβει την πληρωμή επί μία διετία της ενοικίασης μιας κατάλληλης οικίας για τη στέγαση του Σχολείου.\nΣτο «Κοινόν Φροντιστήριον» διδάσκονταν τα εγκύκλια μαθήματα (γραμματική, ρητορική, φιλοσοφία, μαθηματικά). Από τον δεύτερο χρόνο της λειτουργίας του αριθμούσε περίπου 50 μαθητές. Το «Κοινόν Φροντιστήριον» έμελλε ν’ αποβή εκ των μεγαλυτέρων πνευματικών ιδρυμάτων της Ελλάδος κατά την εποχήν της δουλείας (βλ. Ζ. Μουρούτη – Γκενάκου, ό.π., σ. 9).\nΟ Ιερός Ναός Αγίου Ιωάννου του Προδρόμου στην Κέρκυρα\nΤην περίοδο εκείνη και συγκεκριμένα τον Απρίλιο του 1758 ο Νικηφόρος Θεοτόκης εξελέγη παμψηφεί εφημέριος του ιερού ναού Αγίου Ιωάννου του Προδρόμου και Βαπτιστού στο κέντρο της πόλης της Κέρκυρας, συναδελφικός ναός οικογενειών Κερκυραίων ευγενών.\nΣτον ναό αυτό ο Θεοτόκης άσκησε εφημεριακά καθήκοντα μέχρι την αναχώρησή του από την Κέρκυρα. Εκεί εκφώνησε τους περίφημους λόγους εις τα ευαγγέλια και εις τα αποστολικά αναγνώσματα των Κυριακών (βλ. Ζ. Μουρούτη – Γκενάκου, ό.π., σ. 9), όπως και τους λόγους του, εις την Αγίαν και Μεγάλην Τεσσαρακοστήν (βλ. Νικηφόρου Θεοτόκη, Λόγοι εις την Αγίαν και Μεγάλην Τεσσαρακοστήν, Λειψία 1766), με τους οποίους αναδείχθηκε ένας από τους σπουδαιότερους ιεροκήρυκες της Τουρκοκρατίας.\nΟ λόγος του ήταν πηγαίος, αποδεικτικός, «μαθηματικός», σε γλώσσα απλή, κατανοητή απ’ όλους, δεν επεδίωκε να συναρπάση, να θαμπώση ή να συγκινήση (βλ. Κ.Θ. Δημαράς, Ιστορία της Νεοελληνικής Λογοτεχνίας, Αθήναι 1975, σ. 138). Πλήθη πιστών συνέρρεαν στον ναό και συνωθούνταν εντός και εκτός αυτού. Για τον λόγο αυτό ο άμβωνας μεταφέρθηκε παρά την εκκλησιαστική τάξη, από το βόρειο στο νότιο τοίχο του ναού. Δηλαδή σε σημείο που μπορούσε ο ιεροκήρυξ να έχει την καλύτερη επαφή με το ακροατήριό του. Στο σημείο αυτό υπάρχει μέχρι σήμερα. Άξιον αναφοράς είναι ότι κήρυττε άνευ αμοιβής (βλ. Ζ. Μουρούτη – Γκενάκου, ό.π., σ. 10).\nΟ Ιερός Ναός Αγίου Ιωάννου του Προδρόμου και ο άμβωνας του ναού, στην Κέρκυρα.\nΗ πλούσια διδακτική και ποιμαντική δράση του Ν. Θεοτόκη συνάντησε την αντίδραση των αρχών της Ρ/καθολικής Εκκλησίας του νησιού. Προσπάθησαν να κλείσουν το «Κοινόν Φροντιστήριον» ή να το πάρουν υπό τον έλεγχό τους, πράγμα που τελικά δεν πέτυχαν χάρη στον επιδέξιο χειρισμό του ζητήματος από τον Βενετό Γενικό Προβλεπτή Fr. Grimani.\nΌλα τα παραπάνω, όμως, όπως ήταν φυσικό συνέβαλαν έτσι ώστε η φήμη του Θεοτόκη να ξεπεράσει τα όρια της Κέρκυρας.\nΤο 1761 ο Θεοτόκης προσκλήθηκε από τον Οικουμενικό Πατριάρχη Ιωαννίκιο τον Γ΄ να αναλάβει τη διεύθυνση της Αθωνιάδος Σχολής, απρόβλεπτες όμως αντιδράσεις ματαίωσαν την πραγματοποίηση του σχεδίου αυτού. Η ματαίωση όμως αυτή δεν σταμάτησε το οικουμενικό κάλεσμα – άνοιγμα του Θεοτόκη. Το 1762 αναχώρησε από την ιδιαίτερη πατρίδα του με πόνο ψυχής, αλλά κληροδοτώντας της μία σημαντική πνευματική παρακαταθήκη.\nΤο 1762-1763 βρισκόταν στην Κωνσταντινούπολη για να ξεκινήσει από εκεί μία παράλληλη πορεία με εκείνη του άλλου μεγάλου Κερκυραίου και πρύτανη του Νεοελληνικού Διαφωτισμού Ευγενίου Βουλγάρεως.\nΤο άρθρο δημοσιεύτηκε στις ”Επισημάνσεις της Κυριακής” 04-03-2018.


Κατεβάστε το παιχνίδι GTA: San Andreas για το Android\nΚαι σήμερα έχω μεγάλη είδηση για τους οπαδούς της σειράς GTA, η εταιρεία εισήγαγε τον κόσμο Rockstar παιχνίδια mobile version από τα πιο δημοφιλή παιχνίδια της δεκαετίας του 2000 GTA San Andreas.\nΣυνολικά, το παιχνίδι ήταν εντελώς αντιγραφεί από μια παλαιότερη έκδοση, αλλά τα χαρακτηριστικά που εξακολουθούν να υπάρχουν, να προσπαθήσουμε να κατανοήσουμε τα πάντα σε τάξη.\nGTA San Andreas παιχνίδι στο είδος της δράσης, είναι η τρίτη σε μια σειρά και το πέμπτο μέρος της σειράς στη γραμμή όλων των έργων. Η πρώτη εκτόξευση του παιχνιδιού πραγματοποιήθηκε στην κονσόλα Plastation 26 Φεβρουαρίου Οκτωβρίου 2004. Στο παιχνίδι του Xbox και PC ήρθε αργότερα 7 Ιουνίου 2005.\nΗ ιστορία είναι πολύ διαφορετική και αποτελείται από πολλές σημαντικές αποστολές, οι οποίες βρίσκονται σε διαφορετικές πόλεις. Κάθε αποστολή συμπληρώνεται ομιλητικός σκηνές μεταξύ των χαρακτήρων, έτσι ώστε να μπορεί να διεισδύσει πλήρως στην πλοκή.\nΗ δράση λαμβάνει χώρα το 1992, κατά τη διάρκεια της ακμής του εγκλήματος. Θα πρέπει να διαχειριστεί ο Carl Johnson, ίσως το πλήρες όνομα δεν φαίνονται γνωστά σε σας, αλλά με ένα ψευδώνυμο, τα πράγματα είναι διαφορετικά, CJ, που ήταν το όνομα του ήρωα κατά τη διάρκεια όλων των επεισοδίων. CJ - African American, σε ηλικία 25 ετών, επέστρεψε στο Los Santos μετά από πέντε χρόνια στην Liberty City.\nΦυσικά, χρειάζεται δουλειά, και στη συνέχεια αποφασίζει να έρθει σε επαφή με συμμορίες να συμμετάσχουν σε σοβαρές περιπτώσεις.\nGameplay έχει διατηρήσει όλα τα συνήθη χαρακτηριστικά Μεγάλο Δηλαδή Auto, είναι η ίδια άποψη τρίτου προσώπου, με στοιχεία autosimulator σε έναν τεράστιο κόσμο για να εξερευνήσετε. Πρωταγωνιστής μπορεί να περπατήσει, να τρέξει, να πηδούν, να σκαρφαλώνουν και να κολυμπήσουν ακόμα. Για την άμυνα, μπορείτε να χρησιμοποιήσετε ένα όπλο ή άοπλης μάχης. Εάν πρέπει να προχωρήσουμε πιο γρήγορα, τότε θα έχετε όλη την πόλη, γεμάτος με αυτοκίνητα, μοτοσικλέτες, σκάφη αναψυχής και πολλοί άλλοι.\nΕντελώς ανοικτό κόσμο σας επιτρέπει να περιηγηθείτε μέσα από τρεις διαφορετικές περιοχές: Los Santos San Fierro Las Βεντούρα, όπου μπορείτε να εμπλακείτε σε οποιαδήποτε δραστηριότητα, είτε είναι εργασία ή αψιμαχία. Φυσικά, τρέξτε ακριβώς γύρω από την πόλη γρήγορα βαριούνται, και γι 'αυτό υπάρχει μια ιστορία, όπως είπα, αυτό αποτελείται από δύο ξεχωριστές αποστολές, μετά τον θάνατο του το οποίο μπορείτε να πάρετε ορισμένες δεξιότητες, τα χρήματα, και το πιο σημαντικό αξιοπιστία.\nΛηστεία, επίθεση ή αψιμαχία προσελκύσει αρκετά γρήγορα την προσοχή της αστυνομίας, με κάθε αστέρι θα ξεκινήσει το κυνήγι για περισσότερη αστυνομία, έτσι ώστε να είναι σε επιφυλακή!\nΕκτός από τις αποστολές στο παιχνίδι υπάρχουν μίνι παιχνίδια και δραστηριότητες, ώστε να μπορείτε να δοκιμάσετε τον εαυτό σας στο ρόλο ενός οδηγού ταξί ή άλλες εργασίες, εκτός από αυτό, μπορείτε να πάτε στο γυμναστήριο, να παίξουν μπάσκετ ή να πάρετε το δικαίωμα στο αυτοκίνητο ή την τεχνολογία μοτοσικλετών.\nΌπως γνωρίζετε, η κατάσταση San Andreas είναι πολύ μεγάλη, οπότε Rockstars προστέθηκε ραντάρ δείχνει το main event. Για παράδειγμα, το σπίτι σας, όταν κατά τη διάρκεια κατά την οποία μπορείτε να αποθηκεύσετε το παιχνίδι.\nΣε σύγκριση με preryduschimi μέρη, San Andreas υποστηρίζει εξατομίκευση ήρωας, οπότε μπορείτε να αλλάξετε τα ρούχα και τα αξεσουάρ που μπορείτε να αγοράσετε στα καταστήματα της πόλης. Επίσης διαθέσιμο αλλαγή χτένισμα και τατουάζ στην καμπίνα.\nΠρογραμματιστές να priyulizit παιχνίδι έχουν προστεθεί με την πραγματικότητα της ιατρικής τώρα να είναι πάντα σε φόρμα θα πρέπει να τρώτε σωστά. Τώρα πρόσληψη τροφής και η άσκηση επηρεάζει τους μυς και την εμφάνιση του ήρωα και των δεξιοτήτων cootvetstvenno\nΣε σχέση με μια τεράστια γκάμα οχημάτων, πρόσθεσε τη δυνατότητα της ρύθμισης, όταν μπορείτε να βελτιώσουμε μόνο το αυτοκίνητο, καθώς και την εγκατάσταση υποξείδιο του αζώτου και το υδραυλικό σύστημα.\nΈγκλημα στο παιχνίδι καταλαμβάνει το κύριο μέρος της ιστορίας, για παράδειγμα, να κάνει ένα κέρδος θα πρέπει να συλλάβει τους τομείς εχθρικές συμμορίες, τότε όσο το δυνατόν περισσότερο για να διατηρήσουν τις θέσεις τους.\nΈνα άλλο χαρακτηριστικό είναι η δυνατότητα της διάρρηξης, γι 'αυτό χρειάζεστε ένα φορτηγό και μια μικρή ομάδα. Loot μπορεί να γίνει ανταλλαγή για πραγματικά χρήματα, και για την επιτυχή εκτέλεση ληστεία θα πάρουν μπόνους.\nΌσο για το οπλοστάσιο των όπλων, είναι τεράστια και προσφέρει μια ποικιλία από είδη που κυμαίνονται από σιδερογροθιές και τελειώνει με ένα φλογοβόλο.\nSoundtrack προσφέρεται σε μια ποικιλία των μουσικών συνθέσεων που λαμβάνονται από αυτό το χρονικό διάστημα, έτσι θα ακούσετε στα αυτοκίνητα SNOP dogg, 2pac, Dr Dre, Ozzy Osbrourne και πολλοί άλλοι.\nΛοιπόν, τώρα έρχομαι στο πιο σημαντικό χαρακτηριστικό της ένα κινητό έκδοση του παιχνιδιού.\nRockstar Games κατανοητό ότι οι σημερινοί επεξεργαστές φορητών ικανά για πολύ, έτσι ώστε να έχουν βελτιωθεί και λεπτομερή γραφικά για φορητές συσκευές. Ψήφισμα του παιχνιδιού υποστηρίζει, επίσης, οθόνες υψηλής ανάλυσης. Προστέθηκαν επίσης δυναμικές σκιές, διευρυμένη παλέτα χρωμάτων και διεύρυνε το φάσμα της περιοχής σχεδίασης.\nΤώρα ας μιλήσουμε για τη διαχείριση, το παιχνίδι ήταν πλήρως βελτιστοποιηθεί ώστε να λειτουργεί με οθόνη αφής, θα είναι διαθέσιμο διάφορους τρόπους, όπως οι προγραμματιστές υπόσχονται να υποστηρίξουν τους ελεγκτές, η οποία είναι μια λογική κίνηση.\nΤο παιχνίδι είναι τώρα διαθέσιμο στα καταστήματα τα κύρια λειτουργικά συστήματα, το Android ΙΟΣ, τα Windows, τηλέφωνο.\nandroid gta san andreas rockstars παιχνίδια


Ο ύπνος θρέφει τα παιδιά… αλλά και τους μεγάλους! 10 συμβουλές για να – Medone\nΟ ύπνος θρέφει τα παιδιά… αλλά και τους μεγάλους! 10 συμβουλές για να\nΟ ύπνος θρέφει τα παιδιά… αλλά και τους μεγάλους! 10 συμβουλές για να έχουμε όλοι επαρκή και ποιοτικό ύπνο.\nMarch 18, 2022 ΜΑΡΛΕΝ ΚΕΦΑΛΑ\nΟ ύπνος θρέφει τα παιδιά… αλλά και τους μεγάλους!\n10 συμβουλές για να έχουμε όλοι επαρκή και ποιοτικό ύπνο.\nΚάθε χρόνο, την τρίτη Παρασκευή του Μαρτίου γιορτάζεται η Παγκόσμια Ημέρα Ύπνου, μια μέρα αφιερωμένη στην ευαισθητοποίηση του κόσμου για τη σημασία του ύπνου και τις συνέπειες της αϋπνίας στη σωματική αλλά και στην ψυχική υγεία του ανθρώπου.\nΚάθε μέρα, ένας ενήλικας πρέπει να κοιμάται τουλάχιστον επτά με οκτώ ώρες. Τόσο η ποσότητα όσο και η ποιότητα του ύπνου είναι ζωτικής σημασίας, αφού επηρεάζει τη γενική κατάσταση της υγείας του/της, την ευεξία, τη διαύγεια, την κοινωνικότητα και την παραγωγικότητά του/της.\nΠώς μπορείς να διατηρήσεις την ποιότητα του ύπνου σου; Διάβασε παρακάτω τα 10 πιο σημαντικά tips που όρισε η World Sleep Society ως καθοριστικά για την πρόληψη των διαταραχών του ύπνου κι ακολούθησέ τα, για να μην χρειάζεται να μετράς προβατάκια κάθε βράδυ!\nTip 1: Καθιέρωσε κανονικές και σταθερές ώρες ύπνου και αφύπνισης.\nTip 2: Αν συνηθίζεις να παίρνεις μεσημεριανό υπνάκο, περιόρισέ τον στα 45 λεπτά.\nTip 3: Το αλκοόλ και το κάπνισμα 4 ώρες πριν κοιμηθείς πρέπει να αποφεύγονται.\nTip 4: Η κατανάλωση καφεΐνης (που εμπεριέχεται σε καφέ, τσάι, σοκολάτα και κάποια αναψυκτικά) 6 ώρες πριν τον ύπνο είναι επίσης κακή ιδέα. Αν θέλεις να πιείς κάτι πριν κοιμηθείς, προτίμησε κάποιο χαλαρωτικό, φυτικό τσάι.\nTip 5: Απόφυγε τα βαριά ή πικάντικα φαγητά 4 ώρες πριν την κατάκλιση. Αν πεινάς, προτίμησε ένα ελαφρύ σνακ.\nTip 6: Η άσκηση κάνει καλό, αλλά ποτέ πριν τον ύπνο.\nTip 7: Φρόντισε ώστε το κρεβάτι, τα σεντόνια και τα σκεπάσματά σου να είναι άνετα.\nTip 8: Μην ξεχνάς να αερίζεις το δωμάτιό σου και να ρυθμίζεις σωστά τη θερμοκρασία του.\nTip 9: Μην παίρνεις δουλειά μαζί σου στο κρεβάτι. Κράτησε το κρεβάτι σου μόνο για ύπνο και σεξ.\nTip 10: #LastButNotLeast, απόκλεισε όλες τις πηγές θορύβου ή φωτός που μπορεί να παρεμποδίσουν τον ύπνο σου: απομάκρυνε όλες τις ηλεκτρονικές συσκευές σου, σβήσε τα φώτα και απλά… κλείσε τα μάτια. Όλα μπορούν να περιμένουν μέχρι το επόμενο πρωί!\nΠροσοχή: Αν παρατηρήσεις ότι δυσκολεύεσαι να αποκοιμηθείς ή να παραμείνεις κοιμισμένος/η, τουλάχιστον τρεις φορές την εβδομάδα για διάστημα τουλάχιστον ενός μήνα, αυτό μπορεί να είναι σύμπτωμα αϋπνίας. Η διάγνωση και η αντιμετώπιση της αϋπνίας είναι ιατρικό ζήτημα, που πρέπει να συζητήσεις με τον προσωπικό σου ιατρό. Μην ξεχνάς ότι η έγκαιρη διάγνωση είναι το ήμισυ του παντός!


ΜΕΓΑΛΟΠΟΛΗ ******* Η. δική.σου.φωνή.: 90.000 τόνοι Επικινδύνων Αποβλήτων στη Μεγαλόπολη: Δείτε το έγγραφο!!!!\nΑνώνυμος 29 Ιανουαρίου 2018 - 3:33 μ.μ.\nΕλάτε τωρα Κ. Δημητρακοπουλου μου πολύς ντορος για το τιποτα.Και γιατι να μην ειναι πλάστες οι υπογραφέςτου εγραφουπου μας παρουσιάζετε αφού γράφουν ότι υπογράφτηκαν ηλεκτρονικα.Πιστευω πως πίσω από ολα αυτά κρύβονται και συνομοσιολογούν οι πολίτικοι αντιπάλου.Και τι ειναι στην τελικη 90000 τονοι αμίαντου?Δηλαδη αυτοί που είχαν θάψει 70000 τονους στην Πάτρα πάθανε τίποτε?Έχετε ακούσει κανέναν να λεει οτι ο αμίαντος ειναι κάτι κακό?Εξάλλου χυτεα δεν υπαρχει στην Μεγαλόπολη καταρχήν το είπε ο δήμαρχος μετά ο περιφεριαρχης και εν συνεχεία ο υπουργος.Κι εσεις πιστεύετε αυτα τα παλιόχαρτα τα φεκ και σχετικα?Φημες φημες.\nΑνώνυμος 29 Ιανουαρίου 2018 - 3:40 μ.μ.\nΕΦΤΑΣΕ Η ΚΡΙΣΙΜΗ ΩΡΑ ΝΟΜΙΖΩ ΤΗΣ ΣΤΙΓΜΗΣ ΟΠΟΥ ΠΡΕΠΕΙ ΝΑ ΑΡΧΙΣΟΥΝ ΝΑ ΜΟΙΡΑΖΟΝΤΑΙ ΟΙ ΦΑΠΕΣ ΚΑΙ ΟΙ ΠΟΔΟΠΑΤΗΣΙΕΣ ΑΝΑ ΚΑΘΕ ΚΑΤΕΥΘΗΝΣΗ ΑΝΕΎΘΥΝΟΥ ΥΠΕΥΘΥΝΟΥ.\nΕΙΔΑΛΛΩΣ ΘΑ ΜΑΣ ΠΟΔΟΠΑΤΗΣΟΥΝ ΑΥΤΟΙ.


ΟΛΥΜΠΙΑΚΟΣ: 4 Μαρ 2013\nΤρομακτική υπεροχή του Ολυμπιακού σε όλες τις στατιστικές κατηγορίες του πρωταθλήματος φέρνουν το πιο γρήγορο πρωτάθλημα στο Λιμάνι!\nΟ Ολυμπιακός ετοιμάζεται την Κυριακή για το 40ο πρωτάθλημα στην ιστορία του και το 15ο στα τελευταία 17 χρόνια.\nΌπως έχουμε ήδη αναφέρει, θα είναι ο τίτλος που έρχεται πιο νωρίς από ποτέ σε περίπτωση νίκης επί της ΑΕΚ. Από την 25η αγωνιστική, από τις 10 Μαρτίου, νωρίτερα κι από τα δύο πρωταθλήματα επί Βαλβέρδε, το 2009 και το 2011.\nΜε εμφανίσεις και αποτελέσματα σαν το 4-0 επί του ΟΦΗ το περασμένο Σάββατο, ο Ολυμπιακός αποδυναμώνει ακόμη και τις ελάχιστες ενστάσεις για την κυριαρχία του, όπως αναφέρει χαρακτηριστικά σε δημοσίευμά του το "pamesports.gr". Κι αυτό είναι κάτι που θα επιδιώξουν στις τελευταίες αγωνιστικές να συνεχίσουν οι ερυθρόλευκοι, με κίνητρο ότι υποδέχονται ΑΕΚ, ΠΑΟΚ και Παναθηναϊκό σε παραδοσιακά ντέρμπι του ελληνικού πρωταθλήματος.\nΟ Ολυμπιακός σ΄αυτό το πρωτάθλημα έχει:\nΤην καλύτερη επίθεση.\nΤην καλύτερη άμυνα.\nΤις περισσότερες νίκες (20) και τις λιγότερες ήττες (1).\nΕίναι αήττητος από πέρσι (συμπλήρωσε 400 μέρες) εκτός έδρας, όπου φέτος έχει κάνει 10 νίκες.\nΤις περισσότερες τελικές προσπάθειες και την καλύτερη αποτελεσματικότητα.\nΤα περισσότερα γεμίσματα και πάσες.\nΤον πρώτο σκόρερ του πρωταθλήματος, τον Τζιμπούρ που έχει φτάσει στα 20 γκολ και σαρώνει τα ρεκόρ.\nΤον πρώτο σε ασίστ, τον Τζαμέλ Αμπντούν που ήδη ξεπέρασε τις περσινές επιδόσεις του.\nΔύο παίκτες του, τον Τζιμπούρ και τον Μασάντο στη λίστα με τους κορυφαίους του πρωταθλήματος βάσει του ειδικού συστήματος αξιολόγησης.\nΤον μεγαλύτερο αριθμό παικτών που έχουν σκοράρει, καθώς έχει πάρει γκολ από 15 διαφορετικούς παίκτες του.\nΚαι τη μεγαλύτερη βαθμολογική διαφορά ever από ΠΑΟ (στους 31 βαθμούς) και ΑΕΚ (στους 37).\nΝικώντας, δε, την Κυριακή την ΑΕΚ θα την αφήσει 40 βαθμούς πίσω, στη γιορτή του για το 40ο πρωτάθλημα!\nΟ Τζαμέλ Αμπντούν μιλάει με τα καλύτερα λόγια για τον Μίτσελ με τους Αλγερινούς να επιμένουν ότι το καλοκαίρι ο Ολυμπιακός θα δεχθεί κρούσεις για τον διεθνή χαφ.\nΣυγκεκριμένα Αλγερινά ΜΜΕ ανέφεραν την Δευτέρα πως ο Αμπντούν πηγαίνει από το καλό στο καλύτερο και ότι εφόσον συνεχίσει έτσι το καλοκαίρι θα προκύψει πάλι ενδιαφέρον και προτάσεις προς τον Ολυμπιακό από αρκετές ομάδες, αφού έτσι και αλλιώς τον διεθνή χαφ του Ολυμπιακού παρακολουθούν ομάδες από την Γαλλία, την Αγγλία και άλλες χώρες.\nΣτο μεταξύ, εκτός από την ευρεία νίκη του Ολυμπιακού επί του ΟΦΗ (0-4 στο Γεντί Κουλέ) και τις αναφορές στην εμφάνισή του ερυθρόλευκου μέσου, οι Αλγερινοί επαναφέρουν στο προσκήνιο τοποθετήσεις του Αμπντούν με τις οποίες έπλεκε το εγκώμιο του προπονητή του, Μίτσελ: «Ο κύριος Μίτσελ κάνει εξαιρετική δουλειά. Έχει μεγάλη μεθοδικότητα.\nΜαθαίνουμε κάθε μέρα από αυτόν. Όλη η ομάδα προοδεύει έτσι καθημερινά και γίνεται πιο καλή από παιχνίδι σε παιχνίδι. Η δουλειά του θα αποδώσει σίγουρα καρπούς στο μέλλον. Είμαι βέβαιος για αυτό. Είναι κάτι που θα φανεί πολύ σύντομα στην ομάδα του Ολυμπιακού».\nΤο απόγευμα της Τρίτης είναι προγραμματισμένη η επιστροφή των παικτών του Ολυμπιακού στις εγκαταστάσεις του Ρέντη προκειμένου να ξεκινήσει η προετοιμασία για τον αγώνα με την ΑΕΚ.\nΣτον Ολυμπιακό ασχολούνται από το βράδυ του Σαββάτου με το συγκεκριμένο παιχνίδι, δηλαδή από την λήξη της αναμέτρησης με τον ΟΦΗ και μετά. Κανένας δεν υποτιμά την Ένωση παρά την ήττα της από τον Παναθηναϊκό με τον στόχο των παικτών και του τεχνικού επιτελείου των ερυθρόλευκων να είναι να αποδώσουν πολύ καλό ποδόσφαιρο, να κερδίσουν με όσο πιο ευρύ σκορ γίνεται και να κάνουν από την Κυριακή... φιέστα μπροστά στον κόσμο τους.\nΤο κίνητρο για τους παίκτες του Ολυμπιακού είναι μεγάλο. Επιζητούν να κάνουν μία εξαιρετική εμφάνιση, να ευχαριστήσουν τους οπαδούς τους που αναμένεται να γεμίσουν το Καραϊσκάκη και να... καθαρίσουν την υπόθεση-τίτλος μία ώρα νωρίτερα. Ο Μίτσελ ετοιμάζει ξανά αλλαγές για το αρχικό σχήμα κάνοντας το σχετικό rotation. Πολλές διαφοροποιήσεις σε σχέση με τον ΟΦΗ πάντως δεν θα υπάρχουν.\nΟ Ντέρεκ Μπόατενγκ ήταν στην πρώτη θέση του κορυφαίου παίκτη της σεζόν για τη Νντίπρο μέχρι πριν από λίγο καιρό... Όμως η αποχώρησή του από την ομάδα τον έθεσε εκτός λίστας.\nΟ Γκανέζος διεθνής παίκτης του Ολυμπιακού, για τον οποίο δεν υπήρχε επίσημη απόφαση από το CAS ούτε και σήμερα, ήταν το νούμερο 1 της λίστας στην Νντίπρο για τον κορυφαίο παίκτη της σεζόν ή λόπως το ονομάζουν 'Hero of the season'.\nΤην λίστα αυτή την διαμορφώνουν οι οπαδοί της ομάδας στο επίσημό site του συλλόγου. Ο Μπόατενγκ ήταν πρώτος με 8.2, όμως από την στιγμή που έφυγε... ξεχάστηκε και βγήκε off. Πρώτος είναι πλέον ο Τζουλιάνο με 8.0, έχοντας πάρει έτσι την πρωτιά.\nΟ Μπόατενγκ πάντως είναι πολύ ικανοποιημένος στον Ολυμπιακό. Έχει βρει τις συνθήκες που θέλει, δουλεύει σκληρά και περιμένει ανυπόμονα να αρχίσει να παίζει με την φανέλα της νέας του ομάδας, όταν πια θα πάρει στα χέρια του όλα τα απαιτούμενα έγγραφα.\nΗ Βέροια πήρε μεγάλη νίκη στην προσπάθειά της για παραμονή με 3-1 απέναντι στον Άρη, σε ένα επεισοδιακό ματς με πολλές διακοπές. Δύο γκολ ο Καλτσάς, ένα ο Ολαϊτάν, προηγήθηκαν οι Θεσσαλονικείς με τον Αγγελούδη.\nΔείτε τα στιγμιότυπα του αγώνα Βέροια - Άρης, ΕΔΩ\nΔύσκολη νίκη επί της Καρσίγιακα με 78-76 πέτυχε η Φενέρμπαχτσε/Ούλκερ και με 17 νίκες σε 20 ματς κατάφερε να πιάσει στη δεύτερη θέση τη Γαλατάσαραϊ, πίσω από την πρωτοπόρο Μπάνβιτ.\nΟ Μπο ΜακΚάλεμπ με 17, ο Μπόγιαν Μπογκντάνοβιτς με 15 και ο Εμίρ Πρέλτζιτς με 12 πόντους ήταν οι κορυφαίοι για την αντίπαλο του Ολυμπιακού στο Top 16.\nΟ Μπόμπι Ντίξον είχε 29 πόντους για τους φιλοξενούμενους, που μετά την τέταρτη ήττα τους είναι πέμπτοι.\nΗ Νοva, μέσα από την εκπομπή «Legend Stories» φέρνει στις οθόνες των συνδρομητών της, τον Υβ Τριαντάφυλλο, έναν από τους σημαντικότερους ποδοσφαιριστές που έγραψαν ιστορία φορώντας τη φανέλα του Ολυμπιακού.\nΟ θρυλικός Υβ, το όνομα του οποίου έγινε σύνθημα στα χείλη των οπαδών του Θρύλου, αγωνίστηκε την τριετία 1971-1974 στους ερυθρόλευκους πετυχαίνοντας συνολικά 104 γκολ στα αντίπαλα δίχτυα.\nΤο αφιέρωμα στον μεγάλο αυτόν ποδοσφαιριστή, εν όψει και του ντέρμπι Ολυμπιακός – ΑΕΚ, θα προβληθεί, όπως αναφέρει σε δημοσίευμά του το "sport-fm.gr", την Τετάρτη, στις 19.00, από το Novasports1 και εκτός από την αποκαλυπτική συνέντευξη του Τριαντάφυλλου, οι συνδρομητές της Nova, θα απολαύσουν πολλά γκολ και τις μεγάλες ποδοσφαιρικές στιγμές του παλιού άσου του Ολυμπιακού.\nΗ εκπομπή θα προβληθεί την ίδια μέρα και ώρα και μέσω του WEB TV της Νova στο www.novasports.gr.\nΤα τηλεοπτικά δικαιώματα του Κυπέλλου Ελλάδας, για την τριετία 2013-16, παραμένουν δίχως τηλεοπτική «στέγη» τούτη την στιγμή...\nΠριν από περίπου δύο μήνες, η ΕΠΟ κατακύρωσε τον σχετικό διαγωνισμό σε εταιρία, αλλά η τελευταία φαίνεται πως δεν τα έχει πουλήσει ακόμα σε ΟΤΕ TV ή Nova. Σύμφωνα με το "sport-fm.gr", όσο δεν υπάρχουν ανακοινώσεις όλα είναι ανοιχτά, για ένα θέμα που «σήκωσε μπόλικη σκόνη» στα τέλη Γενάρη.\nΗ Χίμκι επικράτησε της Λιέτουβος Ρίτας στη Λιθουανία για τη VTB League.\nΤην κορυφή του πρώτου ομίλου της VTB League με την Ούνιξ Καζάν μοιράζεται η Χίμκι μετά τη δωδέκατη νίκη της σε 16 ματς. Η αντίπαλος του Ολυμπιακού στο Top 16 επικράτησε της Λιέτουβος Ρίτας στο Βίλνιους με 88-79.\nΓια την ομάδα του Ρίμας Κουρτινάιτις πρώτοι σκόρερ ήταν ο Πολ Ντέιβις με 20 και ο Κρέσιμιρ Λόντσαρ με 15 πόντους, ενώ 11 είχε ο Βιτάλι Φριτζόν και 10 ο Κέλβιν Ρίβερς.\nΗ Κέρκυρα έκανε γνωστό πως ο Στέλιος Ηλιάδης θα χάσει εξαιτίας τιμωρίας τα επικείμενα παιχνίδια των Φαιάκων με τους Παναθηναϊκό και Ολυμπιακό.\nΟ Ηλιάδης, ο οποίος συμπλήρωσε επτά κίτρινες κάρτες στον αγώνα του Σαββάτου με τον Πλατανιά, θα εκτίσει την προβλεπόμενη ποινή των δύο αγωνιστικών, στους προσεχείς αγώνες με Παναθηναϊκό στο ΟΑΚΑ (Σάββατο, 9/3) και Ολυμπιακό στο ΕΑΚ Κέρκυρας (Κυριακή, 17/3).\nΈτσι θα λείψει και από τους δύο αυτούς αγώνες των Φαιάκων.\nΟλοκληρώθηκε η προπόνηση της Δευτέρας (4/3) του Ολυμπιακού με τον Έισι Λο να παίρνει κανονικά μέρος.\nΕκτός οι Στράτος Περπέρογλου και Γκιόργκι Σερμαντίνι, οι οποίοι ταλαιπωρούνται από ίωση. Εκτός και ο Γιώργος Γεωργάκης, ο οποίος τραυματίστηκε στην προπόνηση του Σαββάτου εξακολουθεί να πονάει στον αστράγαλο.\nΣε ό,τι έχει να κάνει με τον Κάιλ Χάινς, ο Αμερικανός σέντερ έκανε εξετάσεις το πρώι στο μάτι μετά τον τραυματισμό του στο παιχνίδι με την Καβάλα, δεν είναι κάτι σοβαρό, και έτσι προπονήθηκε κανονικά.\nΠαγκόσμιος πρεσβευτής του κινέζικου ποδοσφαίρου ανέλαβε ο Ντέιβιντ Μπέκαμ!\nΗ Λίγκα της Κίνας, όπως αναφέρει σε δημοσίευμά του το "sentragoal.gr", επέλεξε τον Άγγλο σούπερ σταρ για να διαφημίσει το ποδόσφαιρο της χώρας της, καθώς η μεταγραφή του Ντιντιέ Ντρογκμπά από την Σανγκάη Σεγκούα στην Γαλατάσαραϊ αλλά και τα σκάνδαλα των στημένων αγώνων έχουν «τραυματίσει» την εικόνα της κινέζικης Ομοσπονδίας.\nΟ Μπέκαμ πρόκειται να συνδυάσει τον ρόλο του πρεσβευτή με τον ρόλο του παίκτη στην Παρί Σεν Ζερμέν. Οι υποχρεώσεις που θα έχει ο 37αχρονος είναι να δίνει το παρών σε αναμετρήσεις του κινέζικου πρωταθλήματος αλλά και να παραβρίσκεται σε εκδηλώσεις οι οποίες θα έχουν σκοπό να γίνει το άθλημα γνωστό στα μικρά παιδιά.\n«Είναι τιμή μου που μου ζήτησαν να έχω αυτό το σημαντικό ρόλο σε αυτή την πολύ κομβική στιγμή στην ιστορία του κινέζικου ποδόσφαιρου», δήλωσε ο Μπέκαμ.\nΕκτός από την μεταγραφή του Ντρογκμπά από την Σανγκάη στην Γαλάτασαραϊ η Κίνα μαστίζεται από τα σκάνδαλα των στημένων.\nΚορυφαίος διαιτητής της χώρας βρίσκεται στην φυλακή και ακόμα 58 άτομα έχουν κατηγορηθεί για συνεργία σε στημένους αγώνες και τους έχει απαγορευτεί η ενασχόληση με το ποδόσφαιρο.\nΟ Ντιέγκο Μαραντόνα υπερασπίστηκε τον Λιονέλ Μέσι λέγοντας πως έχει και αυτός δικαίωμα σε δύο κακά παιχνίδια ενώ εξέφρασε την άποψη πως δεν είναι καλύτερος από τον Αργεντίνο ο Κριστιάνο Ρονάλντο.\n"Η Μπάρσα αποδιοργανώθηκε χωρίς τον Γουαρδιόλα. Ο Βιλανόβα είναι μεγάλος τεχνικός όμως με τον Γουαρδιόλα η ομάδα έπαιζε διαφορετικά. Τώρα η Μπαρτσελόνα έχει κατοχή της μπάλας χωρίς ουσία.\nΈπειτα ένα λάθος που έγινε ήταν να στηριχτεί η καλοκαιρινή προετοιμασία πάνω σε φιλικούς αγώνες που έγιναν μόνο για οικονομικούς λόγους", δήλωσε ο Μαραντόνα στην "Marca", αναφορικά με την αγωνιστική κάμψη των Καταλανών το τελευταίο διάστημα και συνέχισε αναφορικά με την περίπτωση του Λιονέλ Μέσι:\n"Δεν μπορεί πάντα να σώζει τη Μπαρτσελόνα ενώ δεν πιστεύω ότι ο Ρονάλντο είναι ανώτερος. Δεν γίνεται να σκοτώσουμε τον Μέσι για δύο άσχημα παιχνίδια.\nΘεωρώ πάντως ότι ο Ρονάλντο είναι παίκτης φαινόμενο, ένα... θηρίο. Τον είδα το Σάββατο από κοντά και φαινόταν σαν γίγαντας.\nΜίλησα με τον Μουρίνιο ο οποίος μου είπε μάλιστα ότι πρόκειται για έναν επαγγελματία που θέλει να παίζει πάντα".\nΕρωτηθείς τέλος για το ποιο είναι το μεγάλο προπονητικό του όνειρο, ο "Πίμπε Ντ'Όρο" αποκάλυψε τη μεγάλη του επιθυμία να βρεθεί κάποια στιγμή στον πάγκο της Μπαρτσελόνα, την οποία έχει υπηρετήσει στο παρελθόν ως ποδοσφαιριστής:\n"Αγαπώ πολύ τον Μέσι και το όνειρό μου θα ήταν να τον προπονήσω κάποια στιγμή στην Μπαρτσελόνα".\nΠρόταση στο Δ.Σ. της ΕΣΑΠ και της ΕΟΠΕ να δοθεί μόνιμα η ονομασία «Νίκος Σαμαράς» στο League Cup του Βόλεϊ Ανδρών, αναμένεται να κατατεθεί, σύμφωνα με όσα δήλωσε ο πρόεδρος της ΕΣΑΠ, Παντελής Ταρνατόρος.\nΤον οργανωτικό και αγωνιστικό απολογισμό του 2ου League Cup «Νίκος Σαμαράς» έκανε ο πρόεδρος της ΕΣΑΠ Παντελής Ταρνατόρος, όπως αναφέρει σε δημοσίευμά του το "onsports.gr". Με δηλώσεις του ευχαρίστησε τους χορηγούς, τους υποστηρικτές, τους συνεργάτες, τις ομάδες και τους φορείς της Κορινθίας για την υποστήριξη και την συνεργασία, αναφέρθηκε στην καινοτομία του «διαιτητικού video» και προανήγγειλε δύο προτάσεις προς το Δ.Σ. της ΕΣΑΠ αλλά και της ΕΟΠΕ: Η πρώτη αφορά στην ονομασία του League Cup ώστε να δοθεί μόνιμα η ονομασία «Νίκος Σαμαράς» και η δεύτερη ώστε η ομάδα που θα κατακτά τον τίτλο να λαμβάνει και ευρωπαϊκό εισιτήριο.\n«Θέλω να ευχαριστήσω όσους μας βοήθησαν για να βγάλουμε εις πέρας τη διοργάνωση. Κατ΄αρχήν τον ΟΠΑΠ και τη Nova, τον όμιλο Forthnet, το Allou Fan Park και όλους τους υποστηρικτές, τον Δήμο Βέλου Βόχας, το ΔΣ του Παμβοχαϊκού, τις ομάδες, τους διαιτητές και κυρίως τους εκπροσώπους του Τύπου. Ο απολογισμός είναι σίγουρα θετικός σε όλα τα επίπεδα. Είχα επίσης την ευκαιρία να συναντηθώ και να συνομιλήσω με την Έλενα Δούκα Σαμαρά. Της εξέφρασα την συμπαράσταση όλης της ΕΣΑΠ πως θα συνεχίσουμε από κοινού τις δράσεις τιμής στη μνήμη του Σαμαρά. Δεσμεύτηκα απέναντι της να εισηγηθώ στο Δ.Σ. της ΕΣΑΠ να πάρει το League Cup μόνιμα το όνομα «Νίκος Σαμαράς». Δεύτερον, θα προτείνω στο ΔΣ ώστε η ΕΣΑΠ να εισηγηθεί στην ΕΟΠΕ ο νικητής του League Cup να λαμβάνει και ένα εισιτήριο για τα Ευρωπαϊκά Κύπελλα. Σχετικά με το διαιτητικό βίντεο, το αποτέλεσμα ήταν κι εκεί θετικό. Σε συνεργασία με τους διαιτητές, τους προπονητές και την δημοσιογραφική και τεχνική παραγωγή της NOVA θα κάνουμε τον απολογισμό μας ώστε να κάνουμε ορισμένες βελτιώσεις και πιθανότατα να καθιερωθεί και στους τελικούς του πρωταθλήματος που θα έχουν τηλεοπτική κάλυψη».\n«Ελλάς, Ελλάς, Νίκος Σαμαράς...»\nH απονομή στον Ολυμπιακό ήταν η κορύφωση του 2ου League Cup «Νίκος Σαμαράς» αλλά η πιο ξεχωριστή και συνάμα συγκινητική στιγμή ήταν λίγο πριν την έναρξη του τελικού στο κατάμεστο «Γ.Τριαντάφυλλος» του Βραχατίου όταν ο πρόεδρος της ΕΣΑΠ Παντελής Ταρνατόρος παρέδωσε τιμητική πλακέτα στην σύζυγο του εκλιπόντα Έλενα Δούκα Σαμαρά για την προσφορά του Σαμαρά στο ελληνικό βόλεϊ αλλά και όταν ο πρόεδρος της Αγωνοδίκου Επιτροπής Γιώργος Λεονταρίτης της παρέδωσε μια φανέλα με το «Νο 9 – Σαμαράς» έχοντας τις υπογραφές όλων των παικτών του Ολυμπιακού και του ΑΟ Κηφισιάς.\nΑμέσως μετά τα φώτα χαμήλωσαν και προβλήθηκε video με τις καλύτερες στιγμές του μεγάλου άσσου προκαλώντας βαθιά συγκίνηση αλλά και πόνο για την πρόωρη απώλεια του Νίκου Σαμαρά. Δευτερόλεπτα μετά το τέλος του video οι φίλοι του βόλεϊ φώναξαν δυνατά το σύνθημα «Ελλάς, Ελλάς, Νίκος Σαμαράς» όταν και την δεκαετία του ΄80 και του ΄90 που ο φίλαθλος κόσμος τον αποθέωνε με τη γαλανόλευκη αλλά και με όλες τις ομάδες που αγωνίστηκε.\nΛίγες ώρες έμειναν για να ολοκληρωθεί ο διαγωνισμός της επίσημης σελίδας του Ολυμπιακού στο Facebook για μια θέση στα court seats του ΣΕΦ στον αγώνα με την Μπαρτσελόνα την Πέμπτη (7/3, 21:45, ΝΕΤ).\n«Έφτασε η ώρα να βρεθείτε δίπλα στους Πρωταθλητές. Λίγες ώρες έμειναν για να ολοκληρωθεί ο μεγάλος διαγωνισμός της επίσημης σελίδας μας στο Facebook.\nΠερισσότεροι από 3000 φίλοι του Ολυμπιακού έχουν δηλώσει συμμετοχή για μια διπλή πρόσκληση στα court seats για το παιχνίδι με την Μπαρτσελόνα.\nΌσοι δεν έχετε λάβει ακόμα μέρος προλαβαίνετε να το κάνετε ως τις 12.00 μ.μ. της Τρίτης 5/3/2012 συμπληρώνοντας τα στοιχεία σας στην ακόλουθη διεύθυνση\nΣτο Ρέντη έχουν να το λένε για τους πιτσιρικάδες και το οικογενειακό κλίμα που υπάρχει στην ομάδα Νέων και το οποίο έχει αποτελέσει το κύριο συστατικό της πετυχημένης τους πορείας.\nΌταν μία ομάδα δεν έχει την απαιτούμενη σύμπνοια, ενότητα και το πρέπον κλίμα δεν μπορεί να προχωρήσει και αυτό είναι πολύ λογικό. Στην ομάδα Νέων του Ολυμπιακού το κλίμα αυτό και το δέσιμο των παικτών μεταξύ τους είναι μία πολύ σημαντική παράμετρος για το γεγονός ότι έφτασε στους οκτώ καλύτερους της Next Gen Series. Τόσο ο Μπερντ Στορκ όσο και άνθρωποι της ομάδας μιλούν για ένα γκρουπ παιδιών που λειτουργούν σαν μία γροθιά και σαν μία οικογένεια εντός αλλά και εκτός γηπέδου.\nΧαρακτηριστικό είναι ότι οι παίκτες των Νέων του Θρύλου περνούν αρκετές ώρες μαζί και μετά από προπονήσεις ή αγώνα. Αξίζει να σημειωθεί πως τα δύο αδέρφια Μανώλης και Δημήτρης Σιώπης μαζί με τον Γιώργο Λύρα ήπιαν την Κυριακή μαζί καφέ σε γνωστή καφετέρια των βορείων προαστείων.\nΤα... πειράγματα, η πολύ καλή διάθεση και η μπόλικη ποδοσφαιρική κουβέντα αποτέλεσαν το ρεπερτόριο της εξόδου των νεαρών παικτών του Ολυμπιακού. Φυσικά στο επίκεντρο είναι πάντα το Τσάμπιονς Λιγκ Νέων που προσφέρεται για ακόμα πιο μεγάλη διάκριση φέτος.\nΑπό τη στιγμή που ο Μίτσελ άρχισε να εμπιστεύεται τον Παναγιώτη Βλαχοδήμο, ο Έλληνας εξτρέμ τον έχει δικαιώσει με τις εμφανίσεις του και έχει εξελιχθεί σε έναν από τους πιο εντυπωσιακούς ποδοσφαιριστές του πρωταθλήματος. Ωστόσο, του έλειπε ένα γκολ για να μπορέσει να «λυθεί» και να μην έχει άγχος που ήταν έκδηλο στο παιχνίδι του.\nΟ «Βλάχο» ήθελε πολύ να πετύχει ένα γκολ και το... "κυνηγούσε", αλλά είχε χάσει ορισμένες πολύ σημαντικές ευκαιρίες για να τα καταφέρει. Στο ματς με τον ΟΦΗ εκτός έδρας, όμως, σκόραρε και πήρε τα... πάνω του.\nΑφού του έφυγε το άγχος λοιπόν, αυτό που τον ενδιαφέρει είναι να βελτιώσει τα τελειώματά του και να μπορέσει να βελτιώσει το ποσοστό του σκοράροντας περισσότερα.\nΒέβαια δεν πέρασε απαρατήρητο και το γεγονός ότι ο Βλαχοδήμος σκόραρε από ασίστ που του έδωσε ο... κολλητός του φίλος, Χοσέ Χολέμπας!\nΕίναι δεδομένο ότι ο Νεϊμάρ το ξέρει το… τόπι. Γεγονός είναι επίσης πως τρώει και πολλές κλωτσιές για τον ίδιο λόγο.\nΠαρόλα αυτά, ο Βραζιλιάνος «πέφτει» συχνά και το ξανάκανε στο Σάντος-Κορίνθιανς.\nΜάλιστα έκανε μια βουτιά από αυτές που δεν ξεγελάνε ούτε ερασιτέχνη διαιτητή...\nΑπόλυτα ικανοποιημένοι δηλώνουν οι άνθρωποι του Ολυμπιακού από την ανταπόκριση του κόσμου και την επισκεψιμότητα στο επίσημο κανάλι της ΚΑΕ Ολυμπιακός.\nΜάλιστα οι άνθρωποι των Πρωταθλητών Ελλάδας και Ευρώπης ενημέρωσαν το απόγευμα της Δευτέρας (4/3) πως ξεπεράστηκε το φράγμα των 2.000.000 views και έθεσαν τον επόμενο μεγάλο στόχο.\nΞεπεράσαμε τα 2.000.000 views\nΤο βίντεο με τις δυο καλύτερες φάσεις από το παιχνίδι με την Καβάλα ήταν αυτό που έσπασε το φράγμα των 2.000.000 views για το επίσημο κανάλι του Ολυμπιακού στο Youtube.\nΤο www.youtube.com/olympiacosbc είναι το κανάλι με τους περισσότερους συνδρομητές από κάθε άλλη ομάδα στην Ευρωλίγκα (αμιγώς μπασκετικό) κι αυτό μας κάνει να έχουμε βάλει ψηλά τον πήχη για τη δική σας καλύτερη ενημέρωση.\nΜείνετε συντονισμένοι στο πιο «ερυθρόλευκο» μπασκετικό κανάλι, κι εκτός από αποκλειστικά βίντεο από τα παιχνίδια του Θρύλου, πολύ σύντομα θα έχετε την ευκαιρία να απολαμβάνετε LIVE συνεντεύξεις και νέα πρωτότυπα θέματα.\nΕπόμενος μας στόχος τα 3.000.000 views…\nΟ Τζέισον Καπόνο ζήτησε να φύγει από τον Παναθηναϊκό, η συνεργασία των δύο πλευρών λύθηκε και ο Αμερικανός αποτελεί πλέον παρελθόν από τους «πράσινους».\nΟ 32χρονος γκαρντ, όπως αναφέρει σε δημοσίευμά του το "gazzetta.gr", δεν ήταν ικανοποιημένος με τον χρόνο που αγωνιζόταν και ζήτησε να φύγει από τον Παναθηναϊκό. Το αίτημα του έγινε δεκτό και έτσι ο Αμερικανός «μπόμπερ» αποτελεί παρελθόν από τους "πράσινους". To απόγευμα της Δευτέρας (4/3) ο Παναθηναϊκός ανακοίνωσε τη λύση της συνεργασίας των δύο πλευρών.\nΣε εννιά ματς στην Α1 ο Τζέισον Καπόνο είχε 7.8 πόντους μέσο όρο, 1.6 ριμπάουντ, 2.1 ασίστ και 0.8 κλεψίματα. Στην Ευρωλίγκα ο 32χρονος γκαρντ είχε 7.4 πόντους, 1 ριμπάουντ, 1 ασίστ και 0.9 λάθη ανά παιχνίδι.\nΟ Τζέισον Καπόνο συναντήθηκε με τη διοίκηση της ΚΑΕ Παναθηναϊκός. Σκοπός της συνάντησης ήταν να ανακοινώσει την απόφασή του να αποχωρήσει από την ομάδα, εξαιτίας του –κατά την άποψή του- μειωμένου χρόνου συμμετοχής του στους αγώνες.\nΛίγες ώρες πριν τον αγώνα της Βέροιας με τον Άρη δεν έλειψαν τα επεισόδια.\nΣυγκεκριμένα, όπως αναφέρει σε δημοσίευμά του το "gazzetta.gr", οπαδοί των «κίτρινων» συνεπλάκησαν με οπαδούς του ΠΑΟΚ έξω από το σύνδεσμο των «ασπρόμαυρων» στο Μακροχώρι Ημαθίας.\nΑπό την πρώτη στιγμή που έγινε γνωστό πως ο Άρης θα πάρει 4.000 εισιτήρια για τον εκτός έδρας αγώνα με την Βέροια, δεν ήταν λίγοι εκείνοι που έκαναν λόγο πως φοβούνται πιθανά επεισόδια. Δυστυχώς επιβεβαιώθηκαν, καθώς λίγες ώρες πριν το ματς και συγκεκριμένα στο Μακροχώρι Ημαθίας, υπήρξαν σφοδρές συγκρούσεις ανάμεσα σε οπαδούς του Άρη και του ΠΑΟΚ, έξω από τον σύνδεσμο των «ασπρόμαυρων» στην περιοχή.\nΟι πρώτες πληροφορίες του δημοσιεύματος κάνουν λόγο για αρκετούς τραυματίες, ανάμεσά τους και άνθρωποι που δεν είχαν καμία σχέση με όλα αυτά και απλά είχαν καταστήματα στην περιοχή. Ευτυχώς που υπήρξε επέμβαση της αστυνομίας, γιατί κανείς δεν μπορεί να ξέρει τι θα μπορούσε να γίνει...\nΜπορεί να μην έχει ανακοινωθεί ακόμη επίσημα από τη Superleague, αλλά αυτό που έχει διαρρεύσει για το Final 4 του πρωταθλήματος των Εφήβων είναι ότι φέτος θα γίνει στην Ξάνθη!\nΗ ακριτική ομάδα έχει ήδη εξασφαλίσει τη συμμετοχή της στην τελική φάση από τον Βόρειο όμιλο, κάτι που ισχύει και για τον ΠΑΟΚ και όλα δείχνουν, σύμφωνα με το "gavros.gr" ότι στην Ξάνθη θα πραγματοποιηθεί η τελική φάση.\nΝα σημειωθεί πως τα προηγούμενα χρόνια είχαν γίνει σε Πειραιά («Γ. Καραϊσκάκης»), Κρήτη (Παγκρήτιο στάδιο), Λάρισα (AEL Arena) και Τρίπολη (στο γήπεδο του Αστέρα Τρίπολης).\nΟι Έφηβοι του Ολυμπιακού αυτή τη στιγμή βρίσκονται στη δεύτερη θέση του ομίλου και αυτό που θέλουν είναι να πάρουν την πρώτη θέση έτσι ώστε να εξασφαλίσουν 100% τη συμμετοχή τους στο Final 4 του πρωταθλήματος.\nΜετά τη νίκη με επί του ΟΦΗ ο Μίτσελ έδωσε διήμερο ρεπό στους ποδοσφαιριστές του Ολυμπιακού και έτσι αρκετοί ήταν οι ξένοι που βρήκαν την ευκιαρία και πήγαν στις πατρίδες τους να δουν τους δικούς τους.\nΈνας από αυτούς ήταν και ο Γκρέκο, ο οποίος πήγε στην Ιταλία και συγκεκριμένα στην Ρώμη. Ο Ιταλός μέσος μάλιστα έκανε και νέο... τατουάζ στο μπράτσο του και έβγαλε φωτογραφία την στιγμή που του το... «χτύπαγαν».\n«Νέο τατουάζ… Χαιρετίσματα από την Ρώμη», έγραψε ο ο 26χρονος μέσος στην σελίδα που διατηρεί στο facebook, δημοσιεύοντας παράλληλα και φωτογραφίες!\nΕυχαριστήριο για τη νέα οικονομική ενίσχυση από τους φιλάθλους μας.\nΈνα κανάλι στο youtube που ασχολείται με την καθημερινότητα της Μάντσεστερ Σίτι έντυσε ένα σέξι κορίτσι με τις εμφανίσεις της ομάδας.\nΌπως μπορείτε να δείτε στο βίντεο που παρουσιάζει σε δημοσίευμά του το "newpost.gr", το αποτέλεσμα είναι... εξαιρετικό!\nΑπολαύστε το Top 10 από τους αγώνες του ΝΒΑ (3/3):\nΤα επεισόδια μεταξύ οπαδών και αστυνομικών στο παιχνίδι της Νίουελς Ολντ Μπόις με τη Ροσάριο, είχαν σαν αποτέλεσμα οι αστυνομικοί να επιτεθούν και να χτυπήσουν ακόμα και ποδοσφαιριστές!...\nΤο παιχνίδι έγινε στο στάδιο "Μαρσέλο Μπιέλσα" και ενώ οι ποδοσφαιριστές των γηπεδούχων προσπαθούσαν να ηρεμήσουν τον κόσμο, μέσα στο πλήθος ένας αστυνομικός χτύπησε τον αμυντικό Γκαστόν Τουρούς στο πρόσωπο!\nΑντέδρασαν οι συμπαίκτες του, οι οποίοι διαμαρτυρήθηκαν στον διαιτητή για την συγκεκριμένη κίνηση του αστυνομικού... Ευτυχώς για τον παίκτη της Μπελγράνο ο παίκτης της ομάδας δεν είχε κάτι το σοβαρό. Τελικά, η κατάσταση ηρέμησε και το ματς έληξε κανονικά, με τη Νιούελς να πετυχαίνει ένα ακόμα γκολ, κάνοντας το 2-0 στο 11ο λεπτό των καθυστερήσεων...\nΜε την ψυχολογία να βρίσκεται σε... χαμηλά επίπεδα πραγματοποιήθηκε η σημερινή προπόνηση της ΑΕΚ, μετά την χθεσινή ήττα από τον Παναθηναϊκό για την 24η αγωνιστική της Super League και ενόψει του αγώνα με τους ερυθρόλευκους στο "Γ. Καραϊσκάκης". Το κλίμα βαρύ στο «κιτρινόμαυρο» στρατόπεδο που πρέπει να αφήσει πίσω τις δύο σερί ήττες και να ετοιμαστεί για Ολυμπιακό. Παράλληλα με το δύσκολο πρόγραμμα που ακολουθεί αλλά και την ήττα από τον Πλατανιά, η ΑΕΚ ξαναμπαίνει σε μπελάδες, κάτι που ήθελε διακαώς να αποφύγει όσο πιο σύντομα γινόταν.\nΣτα θετικά για την Ένωση βρίσκεται το γεγονός ότι από το παιχνίδι με τους "πράσινους" δεν προέκυψαν αγωνιστικά προβλήματα.\nΑπό τη σημερινή προπόνηση της ΑΕΚ, απουσίαζαν οι διεθνείς Χρήστος Παπαδημητρίου και Δημήτρης Γροντής ενώ ο Βαλεντίνος Βλάχος ακολούθησε ατομικό πρόγραμμα προπόνησης.\nΟ Έβαλντ Λίνεν έδωσε ρεπό την Τρίτη στους παίκτες του, οι οποίοι θα επιστρέψουν στις προπονήσεις το πρωί της Τετάρτης, προκειμένου να εντείνουν την προετοιμασία τους για τον αγώνα με τον Ολυμπιακό.\nΓια το ματς με τον Ολυμπιακό τιμωρημένοι είναι οι Μητρόπουλος και Αρκούδας ενώ θα αποφασιστεί μέχρι αύριο σε ποιο από τα επόμενα παιχνίδια δεν θα αγωνιστεί ο Ρότζερ Γκερέιρο, ο οποίος συμπλήρωσε κάρτες.\nΜετά την ανάδειξή του ως πολυτιμότερος παίκτης για τον Φεβρουάριο στην ACB, ο Άντε Τόμιτς κατέκτησε αυτόν τον άτυπο τίτλο και στην Ευρωλίγκα!\nΟ Κροάτης σέντερ της επόμενης αντιπάλου του Ολυμπιακού στο Top 16, Μπαρτσελόνα, οδήγησε την ομάδα του σε τέσσερις νίκες στη διοργάνωση σε αυτό το διάστημα, έχοντας 17 πόντους, 5 ριμπάουντ και 1 μπλοκ κατά μέσο όρο με 28/41 σουτ (68%).\nΜε τους Καταλανούς στην πρώτη θέση του ΣΤ' ομίλου, ο 25χρονος άσος έχει βελτιωθεί μέσα στη χρονιά. Σε σχέση με την αρχή της σεζόν, ο Τόμιτς έχει μετατρέψει τους 8.6 πόντους του σε 15.2 ανά αγώνα και το σύστημα αξιολόγησής του από 12.5 σε 20 βαθμούς ανά ματς!\nΤα 60 χρόνια ζωής συμπλήρωσε την Κυριακή ο Ζίκο, ο οποίος έγινε... άγαλμα έξω από το γήπεδο της Φλαμένγκο!\nΜε αυτόν τον τρόπο θέλησαν να τιμήσουν τον πρώην προπονητή του Ολυμπιακού για την προσφορά του στο ποδόσφαιρο, οι ιθύνοντες της βραζιλιάνικης ομάδας, με τον ίδιο να φωτογραφίζεται ακριβώς όπως το άγαλμα που κατασκευάστηκε προς τιμήν του.\n«Ο πατέρας μου με έμαθε να αγαπώ τη Φλαμένγκο, που πάντοτε θα αποτελεί το δεύτερο σπίτι μου», είπε κατά τη διάρκεια των αποκαλυπτηρίων ο 60χρονος Βραζιλιάνος για να συνεχίσει.\n«Πάντα έκανα τα πάντα με αγάπη και αφοσίωση, σκεπτόμενος την ομάδα και τους οπαδούς. Αυτό το άγαλμα με κάνει πολύ υπερήφανο. Σας ευχαριστώ, σας ευχαριστώ, σας ευχαριστώ... σας ευχαριστώ 60 φορές».\nΟ Ζίκο αγωνίστηκε με τη Φλαμένγκο 37 φορές συνολικά από το 1985 έως το 1989, βρίσκοντας τον δρόμο προς τα δίχτυα 12 φορές.\nΜε το Champions League να έχει ξανά δράση αυτόν τον καιρό, η ιστοσελίδα "soccerladuma.co.za" αναφέρεται σε μερικά από τα ρεκόρ της διοργάνωσης, όπως για για το ποιος είναι ο πρώτος σκόρερ και ποια πόλη έχει διοργανώσει τους περισσότερους τελικούς.\nΜια θέση σε αυτά τα ρεκόρ έχει και ένας ποδοσφαιριστής που αγωνίστηκε κάποια περίοδο στον Ολυμπιακό. Πρόκειται για τον Πίτερ Οφορίκουε, ο οποίος σε ηλικία 17 ετών, κατάφερε να σκοράρει σε αγώνα της κορυφαίας διασυλλογικής διοργάνωσης.\nΟ Γκανέζος πέτυχε αυτό το γκολ την 1η Οκτωβρίου 1997 στον αγώνα του Ολυμπιακού με τη νορβηγική Ρόζενμποργκ.\nΟ Στεφάν Ελ Σαράουι δεν σκόραρε στο 3-0 της Μίλαν επί της Λάτσιο, αλλά έβγαλε την ασίστ για το πρώτο γκολ του Τζιαμπάολο Πατσίνι και πρόσφερε και το χαϊλάιτ της αναμέτρησης.\nΑυτό ήταν η... ντρίπλα του όχι σε κάποιον ποδοσφαιριστή των «λατσιάλι», αλλά στον... επόπτη του αγώνα!\nΟ Ιταλός επιθετικός των «ροσονέρι» πήγε να εκτελέσει το κόρνερ, αλλά επειδή τον εμπόδιζε ο βοηθός διαιτητή, του πέρασε την μπάλα κάτω από τα πόδια!\nΟ Ντιέγκο Φορλάν στον πρόσφατο αγώνα ανάμεσα στην Ιντερνασιοναλ και την Εσπορτίβο πέτυχε ένα σπάνιας ομορφιάς γκολ, αποδεικνύοντας για μια ακόμα φορά την κλάση του.\nΤην ήττα γνώρισε την Κυριακή (3/3) στο ντέρμπι του Τελ Αβίβ η αντίπαλος του Ολυμπιακού στο Top-16 της Euroleague, Μακάμπι, η οποία έχασε με 69-65 από τη Χάποελ.\nΑυτή ήταν η 2η ήττα της Μακάμπι στο πρωτάθλημα του Ισραήλ. Ένα αποτέλεσμα που δεν φέρνει αναταράξεις στην αντίπαλο του Ολυμπιακού, η οποία με ρεκόρ 17-2 παραμένει πρώτη και με διαφορά.\nΟ Ρίκι Χίκμαν με 23 και ο Σον Τζέιμς με 15 πόντους προσπάθησαν περισσότερο από την αντίπαλο του Ολυμπιακού στο Top-16.\nΣτην αναμέτρηση της Ρέντινγκ με την Μάντσεστερ Σίτι σε ηλικίες κάτω των 21 ετών, οι πρώτοι επικράτησαν με 3-0.\nΣτο συγκεκριμένο ματς ξεχωρίζει το γκολ που πέτυχε ο 18χρονος Ντομινίκ Σάμουελ, ο οποίος πήρε τη μπάλα από την άμυνα και έβαλε ένα στόχο…\nΝα πετύχει γκολ, χωρίς να δώσει σε κανέναν τη μπάλα!\nΕπιχείρησε να περάσει, όποιον βρήκε μπροστά του, όταν δεν μπόρεσε γύρισε πίσω και ξαναπροσπάθησε, όπου στο τέλος τα κατάφερε και πέτυχε ένα πολύ ωραίο τέρμα!\nΑπίστευτο καλάθι σε αγώνα μεταξύ γυμνασίων στις ΗΠΑ. Δείτε τη φάση στο βίντεο που παρουσιάζει σε δημοσίευμά τρου το "contra.gr", για να αντιληφθείτε το πως ο Καλίλ Έντνι του Νιου Ροσέλ κατάφερε να κάνει το ασύλληπτο.\nΤο παιχνίδι θέλει μόλις 2.9" για να ολοκληρωθεί και το γυμνάσιο του Νιου Ροσέλ έχει την μπάλα στην κατοχή του. Για την επαναφορά επιστρατεύτηκε ο Καλίλ Έντνι, ο quarterback της ομάδας football του σχολείου, προκειμένου να επιχειρήσει μακρινή πάσα. Η μπάλα φτάνει σε αντίπαλο ο οποίος στην προσπάθειά του να την απομακρύνει, τη στέλνει και πάλι στον Έντνι...\n"Συνταξιοδοτήθηκε" ο Ταξίαρχος Νίκος Χασομέρης, ο οποίος ήταν ο επικεφαλής για την τάξη στον... αλησμόνητο τελικό του Κυπέλλου μεταξύ Παναθηναϊκού και Ολυμπιακού, που "σημαδεύτηκε" από μεγάλης έκτασης επεισόδια...\nΕντύπωση είχε προκαλέσει το γεγονός ότι παρά τα αίσχη που έλαβαν χώρα στο κλειστό του Ελληνικού στις 10 Μάρτη, η Αστυνομία δεν είχε προβεί σε καμία σύλληψη.\nΕπικεφαλής Ταξίαρχος ήταν ο κ. Νίκος Χασομέρης, ο οποίος μετά τα όσα συνέβησαν και το θόρυβο που προκλήθηκε, είχε τεθεί σε διαθεσιμότητα με εντολή του Αρχηγού της ΕΛ.ΑΣ., έπειτα από την έκτακτη σύσκεψη (11/2) στην οποία είχε πραγματοποιηθεί παρουσία του Νίκου Δένδια. Μάλιστα, σύμφωνα με δημοσίευμα του "superbasket.gr", ο Υπουργός Δημόσιας Τάξης και Προστασίας του Πολίτη ζήτησε και την ένορκη διοικητική εξέταση σε βάρος 24 αξιωματούχων της Αστυνομίας.\nΣτις κρίσεις της ΕΛ.ΑΣ, οι οποίες έγιναν από το Ανώτατο Συμβούλιο, ο Ταξίαρχος Χασομέρης τέθηκε... εν αποστρατεία, μιας και είναι ανάμεσα στους είκοσι Ταξιάρχους Γενικών Καθηκόντων και έναν Ειδικών Καθηκόντων-Εγκληματολογικών Εργαστηρίων που κρίθηκαν "ως ευδοκίμως τερματίσαντες τη σταδιοδρομία τους, οι οποίοι προάγονται στο βαθμό του Υποστρατήγου εκτός οργανικών θέσεων και θα αποστρατευθούν ύστερα από τριάντα (30) ημέρες".\nΔραματικό ήταν το φινάλε της αναμέτρησης ανάμεσα σε Αρμάνι Μιλάνο και Σιένα (72-68) για την 21η αγωνιστική του ιταλικού πρωταθλήματος.\nΌλα κρίθηκαν στις λεπτομέρειες και στα τελευταία δευτερόλεπτα, με την ομάδα του Σέρτζιο Σκαριόλο να επικρατεί, έχοντας ως κορυφαίο τον Αλεσάντρο Τζεντίλε με 22 πόντους, 6 ριμπάουντ και 2 ασίστ. Ο Γιάννης Μπουρούσης ήταν ο δεύτερος καλύτερος παίκτης των νικητών που είναι πέμπτοι στη βαθμολογία, με 14 πόντους και 10 ριμπάουντ. Ο Αντώνης Φώτσης ήταν άποντος και είχε 2 ριμπάουντ και 1 ασίστ.\nΑπό την αντίπαλο του Ολυμπιακού στο Top 16 της Ευρωλίγκας που είναι στην τρίτη θέση, ξεχώρισε ο Μπόμπι Μπράουν με 24 πόντους και 3 ασίστ.\nΝα… σωπάσει με όχι και τόσο κομψό τρόπο κάλεσε τον Γκάι Πνίνι ο Ντέιβιντ Μπλατ στη διάρκεια τάιμ άουτ.\nΣυγκεκριμένα ο Γκάι Πνίνι άνοιξε το στόμα του στη διάρκεια τάιμ άουτ της Μακάμπι διακόπτοντας τον… ειρμό του Ντέιβιντ Μπλατ. Ο Αμερικανοϊσραηλινός τεχνικός έγινε έξω φρενών και φώναξε στον παίκτη του «Shut the f…. up», που μεταφράζεται... «κόσμια» ως βγάλε τον σκασμό.\nΔείτε την τραγική έξοδο του τερματοφύλακα των Κολοράντο Ράπιντς που είχε αποτέλεσμα να δεχθεί γκολ η ομάδα στο πρωτάθλημα ποδοσφαίρου των Ηνωμένων Πολιτειών.\nΟ Σέους μάλλον είχε άλλα πράγματα στο μυαλό του και όχι τη μπάλα και τελικά το πλήρωσε με το γκολ του Τζάκσον...\nΔύο μετάλλια κατέκτησε ο Ολυμπιακός στο πανελλήνιο πρωτάθλημα ανδρών/γυναικών.\nΗ Φιλαρέτη Εξάρχου και η Δέσποινα Δάνδουλα διακρίθηκαν στη διοργάνωση που διεξήχθη (2-3 Μαρτίου) στο Στάδιο Ειρήνης και Φιλίας.\nΗ Εξάρχου κατετάγη στην 3η θέση στο απλό γυναικών πίσω από τη Χριστίνα Φίλη (Α.Σ. Πέρα) και τη Λάουρα Νικουλάε (Α.Σ. Πέρα) και την ίδια θέση κατέκτησε η Δέσποινα Δάνδουλα στο διπλό γυναικών με συμπαίκτρια την Κωνσταντίνα Παρίδη του Α.Ο. Φοίνιξ Αγίας Σοφίας Πειραιά. Την 1η και 2η θέση κατέκτησαν αντίστοιχα οι: Νικουλάε/Φίλη (Α.Σ Πέρα) και Γεωργοπούλου/Ζαβιτσιάνου (ΑΣ Πέρα – Φοίνικες Πάτρας).\nΌλοι κοντά στην ομάδα μας για το προσεχές ντέρμπι με την ΑΕΚ, στο «Γ. Καραϊσκάκης»!\nΤα εισιτήρια του αγώνα θα διατίθενται από τα εκδοτήρια του γηπέδου "Γ. ΚΑΡΑΪΣΚΑΚΗΣ", που βρίσκονται έξω από τη Θύρα 25, από την Τρίτη 05/03 μέχρι την Παρασκευή 08/03 με ώρες διάθεσης 10:00 - 18:00, το Σάββατο 09/03 με ώρες διάθεσης 10:00-15:00 και την ημέρα του αγώνα 10/03 από τις 10:00 μέχρι την έναρξη του αγώνα.\nΕισιτήρια θα διατεθούν και μέσω της Επίσημης Φωνητικής Πύλης της Π.Α.Ε. Ολυμπιακός στο τηλέφωνο 14707 την Τρίτη 05/03 μέχρι την Παρασκευή 08/03 και έως την εξάντλησή τους. Η παραλαβή των συγκεκριμένων εισιτηρίων θα γίνει ΜΟΝΟ το Σάββατο 09/03 και ώρες 10:00 έως 15:00 στο εκδοτήριο έξω από την Θύρα 25 στο γήπεδο "Γ. Καραϊσκάκης" με την επίδειξη του Δελτίου Αστυνομικής Ταυτότητας.\nΕπίσης, εισιτήρια θα διατεθούν με τηλεφωνική αγορά σε κάθε κάτοχο ΟΛΥΜΠΙΑΚΟΣ CITIBANK MASTERCARD, μέσω CITIBANK, από την Τρίτη 05/03 μέχρι την Παρασκευή 08/03 μεταξύ των ωρών 10:00 - 20:00, στο τηλ. 801 500 7777.\nΗ παραλαβή των εισιτηρίων θα πραγματοποιηθεί από το εκδοτήριο που βρίσκεται έξω από τη Θύρα 5 του γηπέδου "Γ. ΚΑΡΑΪΣΚΑΚΗΣ", με την επίδειξη Δελτίου Αστυνομικής Ταυτότητας, την Κυριακή (10/03) από τις 10:00 έως την έναρξη του αγώνα.\nΙδιαίτερη θα μείνει η Κυριακή (03/03) για τον Θέμη Ποτουρίδη.\nΟ νεαρός παίκτης του Ολυμπιακού, αγωνίστηκε στο παιχνίδι των Εφήβων με τον Πανιώνιο στο Ρέντη, πραγματοποιώντας την πιο πετυχημένη επιστροφή, αφού επέστρεψε στους αγωνιστικούς χώρους μετά από απουσία οκτώ μηνών και μάλιστα σκόραρε!\nΟ Ποτουρίδης προερχόταν από εγχείρηση στην οποία υπεβλήθη και αφού όλα είχαν πάει καλά στη μετεγχειρητική του κατάσταση, είχε φτάσει η ώρα να αγωνιστεί στο παιχνίδι με τον Πανιώνιο.\nΠήρε τη θέση του Γαρεφαλάκη στο 76ο λεπτό και το καλύτερο από όλα ήρθε στο 80ό, όταν σημείωσε το πέμπτο γκολ της ομάδας του Γιώργου Κοκολάκη.\nΗ επιστροφή των Νέων του Ολυμπιακού στις εγχώριες υποχρεώσεις τους μετά την πρόκριση στους «8» του NextGen Series δεν ήταν καλή, καθώς ηττήθηκαν με 1-0 από τον ΟΦΗ στην Κρήτη στο πρωτάθλημα της Superleague Κ20.\nΟι Νέοι του Θρύλου πάντως παραμένουν μόνοι στην πρώτη θέση και αυτό που θέλουν τώρα είναι να συγκεντρωθούν στο πρωτάθλημα κάνοντας την αρχή στο επερχόμενο παιχνίδι με την ΑΕΚ.\nΟι ερυθρόλευκοι θα υποδεχτούν το προσεχές Σαββατοκύριακο την Ένωση στις αθλητικές εγκαταστάσεις του Ρέντη και αυτό που θέλουν είναι να πάρουν τους τρεις βαθμούς της νίκης για να καταφέρουν να επιστρέψουν στις επιτυχίες. Οι παίκτες του Στορκ θα επιστρέψουν σήμερα στις προπονήσεις τους, καθώς την Κυριακή είχαν ρεπό.\nΤη λίστα με τις 400 κορυφαίες ομάδες του πλανήτη από την περίοδο 1η Μαρτίου 2012 έως και 28 Φεβρουαρίου 2013 έδωσε στη δημοσιότητα η IFFHS, χωρίς να αλλάζει κάτι σχετικά με τις ελληνικές ομάδες.\nΟ Ολυμπιακός εξακολουθεί να παραμένει πρώτος και με διαφορά από τους υπόλοιπους, καθώς βρίσκεται στην 59η θέση με 160.5 πόντους, 45 ολόκληρες θέσεις πάνω από τον Παναθηναϊκό που είναι 104ος με 120.5 πόντους. Όσον αφορά στον ΠΑΟΚ, είναι 124ος με 110.\nΠάντως έχουν υπάρξει τεράστιες αλλαγές στη λίστα, καθώς κάθε Φεβρουάριο και Μάρτιο διεξάγονται οι αναμετρήσεις στα Κύπελλα Ευρώπης, με μερικές ομάδες να έχουν αποχωρήσει και άλλες να συνεχίζουν.\nΑυτός είναι και ένας από τους λόγους που η κορυφή δεν ανήκει πλέον στην Μπαρτσελόνα, αλλά στην Τσέλσι που έχει 307 βαθμούς. Δεύτερη ακολουθεί η Ατλέτικο (304), τρίτη η Μπάγερν (292), τέταρτη η Κορίνθιανς (287) και πέμπτη η καταλανική ομάδα (283).


HELENVITA D3-K2 Drops - Pharmathlon\nHELENVITA D3-K2 Drops\nΚωδικός προϊόντος: 5213000524352 Κατηγορίες: Βιταμίνες, Βιταμίνη D, Συμπληρώματα για το παιδί, Συμπληρώματα διατροφής\nΣυμπλήρωμα διατροφής με τον πρωτοποριακό συνδυασμό βιταμινών D3 και K2 σε ιδανική αναλόγια. Ιδανικό για βρέφη και παιδιά. Με ευχάριστη γεύση βανίλια-καρύδα\nΗ βιταμίνη D συμβάλλει στην παραγωγή πρωτεϊνών και ενζύμων που εξαρτώνται από την K2 για να ενεργοποιηθούν. Η έλλειψη Κ2 οδηγεί στην διαταραχή της σωστής λειτουργίας του μηχανισμού δράσης τους στον οργανισμό των παιδιών.\nΛαμβάνονται τουλάχιστον 2 σταγόνες την ημέρα, σύμφωνα με τις οδηγίες του ιατρού σας.\nΜπορείτε να ενσταλάξετε απευθείας στο στόμα του παιδιού.\nΕπίσης, μπορείτε να ανακατέψετε τις σταγόνες με νερό, χυμό ή το φαγητό.\nΧωρίς συντηρητικά, χωρίς χρωστικές, χωρίς σάκχαρα.


Θα παντρευόσασταν μόνο για να κάνετε παιδιά; • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,635 μέλη και 2,466,136 μηνύματα σε 78,272 θέματα. Αυτή τη στιγμή μαζί με εσάς απολαμβάνουν το e-steki άλλα 851 άτομα.\nH Himela σ' όποιον αρέσουμε... έγραψε: στις 13:43, 01-03-10:\nΕπειδή ο σκοπός μου είναι να κάνω παιδιά δε θα έλεγα όχι σε κάποιο προξενιό αν περάσουν τα χρόνια απειλητικά και δεν έχω βρει κάποιον να κάνω οικογένεια. Αν και ψάχνω την αγάπη, όμως ο σκοπός μου αυτός είναι ανώτερος από την αγάπη, οπότε πιστεύω οτι θα συμβιβαζόμουν σε λιγότερη αγάπη για να πετύχω το σκοπό μου.\nApro, kleftra, Avicii\n!~Giwt@~!, lovesome, Ιλιαδα\nH Obscura ,προσπαθώντας να πείσει τον εαυτό της, έγραψε: στις 14:29, 01-03-10:\nΔεν είναι σαν να καταδικάζεις το γάμο σου εξαρχής όμως; Η μάνα μου και η γιαγιά μου π.χ. κλαίγονται συνεχώς και εγώ είμαι σε φάση "μα παντρευτήκατε για τους λάθος λόγους, πώς είχατε την απαίτηση να ΜΗΝ πάει στράφι ο γάμος;!".\nΝωεύς, Great Chaos, Oralee, Μάξιμος, chrisss, Subject to change, mariophys, jrot6, Phoebe, Ιλιαδα, orange crush\nH Himela σ' όποιον αρέσουμε... έγραψε: στις 14:40, 01-03-10:\nΠροσωπικά βάζω το να είναι κάποιος σωστός πατέρας πιο πάνω από το καλός σύζυγος. Αν λοιπόν μέχρι τη Χ ηλικία δε βρω κάποιον που θα έχει και τα δύο, θα "θυσιάσω" το δεύτερο αν έχει το πρώτο.\nΥποθετικά μιλωντας πάντα και κρίνοντας από την τώρα σκέψη μου.\nΝωεύς, !~Giwt@~!, chrisss, Ιλιαδα\nkleftra, Achilles, Avicii, Aliona\nH lugar έγραψε: στις 15:01, 01-03-10:\nΟι σωστοί όμως γονείς περνάνε και την εικόνα του έρωτα και της αγάπης στο ζευγάρι... δεν θα'ναι τα στάνταρ του παιδιού σου για ζευγάρωμα χαμηλότερα, όσο χαμηλότερα βάλεις εσύ τα δικά σου?\nΓίδι, Vkey, Phoebe, Palladin, underwater, Νωεύς, Great Chaos, Μάξιμος, chrisss, Noisette, Subject to change, Madrugada*, kaleidoscope, Isiliel, jrot6, orange crush\nH Himela σ' όποιον αρέσουμε... έγραψε: στις 15:10, 01-03-10:\nΤο παιδί δε χρειάζεται να καταλάβει κάτι.\nΝωεύς, !~Giwt@~!, chrisss\nAchilles, Avicii, mariophys\nO Πατρεύς με φόβο και πάθος έγραψε: στις 15:41, 01-03-10:\nΕμένα οι δικοί μας παντρεύτηκαν από έρωτα (σε μια εποχή που τα προξενιά ήταν πολύ διαδεδομένα). Εγώ σε γενικές γραμμές είμαι υπέρ του γάμου από έρωτα. Να σκιρτήσει η καρδιά σου για την άλλη (ή για τον άλλον αντίστοιχα). Να της κάνεις καντάδα. Να της γράψεις γράμματα ποτισμένα από το δάκρυ σου (ξέρω, είμαι τίγκα στον ρομαντισμό ). Να ανταποκριθεί. Να ζήσεις αυτό το ρίγος που νιώθει κάποιος στα πρώτα ραντεβού. Να αγωνιάς για το αν θα σε πάρει τηλέφωνο. Και ο γάμος να είναι καρπός αυτού του έρωτα. Δεν θα μπορούσα να με φανταστώ να παντρεύομαι χωρίς να ερωτευθώ...\nΑπό την άλλη βέβαια, υπάρχουν άνθρωποι οι οποίοι δεν λειτουργούν έτσι. Πολλοί μάλιστα αδυνατούν να ερωτευθούν! Όσο κι αν φαίνεται περίεργο, συμβαίνει κι αυτό. Υπάρχουν άνθρωποι οι οποίοι μπορεί να έχουν και πολλές σχέσεις ακόμα, αλλά επειδή τις βλέπουν τόσο ορθολογιστικά πια, αδυνατούν να ερωτευθούν πια, όταν έρχεται ο καιρός να παντρευτούν, διαλέγουν τον εύκολο δρόμο ενός προξενιού. Το ότι δεν υπήρξαν ποτέ ερωτευμένοι με αυτόν τον άνθρωπο, είναι εξόφθαλμο ακόμα και μετά από πολλά χρόνια. Υπάρχει αυτή η «ουδετερότητα» στα μάτια τους όταν κοιτάζει ο ένας τον άλλον. Παρ' όλα αυτά, δεν μπορώ να το καταδικάσω. Έτσι λειτουργούν κάποιοι άνθρωποι. Ακόμα και σήμερα όπου τα πράγματα έχουν απλουστευθεί σε σχέση με παλαιότερα.\nOphelia, Neraida, Νωεύς, Great Chaos, Μάξιμος, Avicii, nikolas17, Madrugada*, kaleidoscope, Vkey, aggi92, Rainbow Blues, *natalia5555*, Angelique., karotenia, Εχέμυθη, orange crush\nH Vkey ,αφού σκέφτηκε λίγο, έγραψε: στις 17:33, 01-03-10:\nΠιτ, μιλώντας καθαρά προσωπικά, μπορώ να σε διαβεβαιώσω ότι αυτοί που δεν ερωτεύονται εύκολα (εγώ είχα χωρίσει με τον έρωτα μετά την εφηβεία ), όταν βρεθεί ο (α)κατάλληλος όλα αναιρούνται!\nΠροσωπικά, αν και στο πίσω μέρος του μυαλού μου είχα αυτό που έλεγε η Χιμέλα πάντα, λόγω απελπισίας; Λόγω το τι έβλεπα γύρω μου; Λόγω απογοητεύσεων, ποτέ δεν μου φάνταζε μια καλή αρχή για γάμο αλλά ένας τεράστιος συμβιβασμός στο "Θέλω να κάνω οικογένεια".\nΓια εμένα είναι πολύ σημαντικό να ερωτευθείς και να αγαπήσεις αυτόν με τον οποίον θα κάνεις οικογένεια....\nΝα ξέρεις ότι τον επέλεξες, όχι μόνο γιατί τηρεί τα "κριτήρια" για οικογένεια αλλά και γιατί η καρδιά σου το λέει.\nΜου ακούγεται σαν παραίτηση το:"ε...είναι καλό παιδί, έχει καλή δουλειά, θα γίνει καλός πατέρας, τον αγαπάω σαν άνθρωπο, γιατί να μην κάνω το βήμα;". Είναι ένας συμβιβασμός...και πραγματικά σκέφτομαι...πόσο μπορεί κάποιος/α να το αντέξει;\nPhoebe, ruko, Νωεύς, Great Chaos, !~Giwt@~!, chrisss, Avicii, nikolas17, jrot6, aggi92\nH ruko έγραψε: στις 22:52, 02-03-10:\nΣυμφωνώ. Και παρόλο που ο φλογερός έρωτας δεν είναι απαραίτητος για να υπάρξει στοργή μεταξύ των συζύγων (αυτό χτίζεται με τα χρόνια), σκέφτομαι ότι κάτι που ξεκινάει με παραίτηση είναι πολύ πιθανό να καταλήξει σε πικρία. Επιπλέον, είναι πολύ επικίνδυνο για την οικογένεια να είναι τα παιδιά ο μόνος συνδετικός κρίκος των γονιών και νομίζω πως όλοι λίγο-πολύ έχουμε δει τι παθογένειες μπορεί να προκύψουν, ιδίως όταν τα παιδιά φτάνουν στην ηλικία που φεύγουν απ' το σπίτι. Όχι ότι αυτό δεν μπορεί να συμβεί σ' ένα γάμο από έρωτα (συμβαίνει πολύ συχνά ), απλώς θεωρώ ότι έχει περισσότερες πιθανότητες να συμβεί σε ένα γάμο που γίνεται από "ανάγκη". Ίσως επειδή τότε τα κριτήρια είναι αυτά που ανέφερε η Vkey πιο πάνω και όχι το αν ταιριάζουμε με τον άλλο.\nDreamsRevenge, Vkey, Subject to change, Avicii, jrot6\nH love_angel is addicted to love!♥ έγραψε: στις 23:01, 02-03-10:\nδε θα παντρευομουν μονο και μονο για να κανω παιδια. αν ειχα τοσο πολυ αναγκη να γινω μανουλα, αλλα δεν ταιριαζα με κανεναν λογου χαρη και μου τυχαινε εγκυμοσυνη θα το μεγαλωνα μονη μου το παιδακι.\nΝωεύς, rascal_gd, Oralee, chrisss, Subject to change, Avicii, jrot6\nH Himela σ' όποιον αρέσουμε... έγραψε: στις 09:57, 03-03-10:\nΕίναι καλύτερα να μεγαλώσει το παιδί χωρίς πατέρα;\nH underwater έγραψε: στις 10:34, 03-03-10:\nΑν και μου φαίνεται κάπως, δεν θα κατηγορήσω κάποιον που παντρεύεται σε χ ηλικία χωρίς να είναι ερωτευμένος λόγω των κοινωνικών πιέσεων, οι οποίες υφίστανται και επηρεάζουν πολλούς ανθρώπους. Στην τελική παίρνει ο ίδιος κάποιο ρίσκο του στυλ "παίζει να δυστυχίσω, το προτιμώ πάντως από το να με λένε ανέραστο". Αλλά μιλώντας για παιδιά διαφωνώ με Δ κεφαλαίο. Επειδή βλέπω συνέχεια παιδιά που παρουσιάζουν πολλά προβλήματα που κατά μεγάλο ποσοστό προέρχονται από την οικογένεια, είμαι αντίθετη στους "επίπεδους" γάμους, χωρίς αγάπη. Πιθανώς να μην έχουν επιπτώσεις στον ψυχισμό του παιδιού στο επίπεδο κάποιου εκρηκτικού γάμου με καυγάδες και τεταμένη ατμόσφαιρα, αλλά, πιστέψτε με, το ουδέτερο, ψευτοτακτοποιημένο, ψυχρό κλίμα μεταξύ 2 γονέων που συνυπάρχουν χωρίς να αγαπιούνται είναι πηγή πλήθους προβλημάτων για κάποιο παιδί.\nlugar, Vkey, Great Chaos, rascal_gd, Ηρώ, kaleidoscope, jrot6, laurentides\nH Himela σ' όποιον αρέσουμε... έγραψε: στις 10:37, 03-03-10:\nείναι πηγή πλήθους προβλημάτων για κάποιο παιδί.\nΑν μπορούσαμε να βάλουμε στη ζυγαριά ένα "ουδέτερο, ψευτοτακτοποιημένο, ψυχρό κλίμα μεταξύ 2 γονέων που συνυπάρχουν χωρίς να αγαπιούνται" και μια single mother, ποιο από τα δύο πιστεύεις θα δημιουργούσε περσσότερα προβλήματα στο παιδί;\nH DreamsRevenge sans toit, ni loi έγραψε: στις 10:40, 03-03-10:\nΈνα παιδί χρειάζεται αγάπη και αποδοχή κατά τη γνώμη μου.\nΈνα παιδί μέσα σε ένα συμβατικό γάμο, που κάποια στιγμή (αν όχι ευθύς εξαρχής) μετατραπεί σε κέλυφος υποχρεώσεων, συναναστροφών και τετριμμένης καθημερινότητας κενό περιεχομένου, δε νομίζω ότι παίρνει κάτι παραπάνω από ένα παιδί που μεγαλώνει σε μια μονογονεϊκή οικογένεια, που μπορεί όμως να έχει συγγενείς και φίλους και ποιοτικό χρόνο και αφοσίωση από την πλευρά του γονέα.\nΣτο σημείο αυτό οφείλω να πω ότι σέβομαι αλλά διαφωνώ και με την αρχική σου τοποθέτηση, καθώς δεν θεωρώ ότι ο σκοπός μιας γυναίκας είναι να κάνει παιδιά και μάλιστα να προχωρήσει σε συμβιβασμούς και παραχωρήσεις στη ζωή της για να το πετύχει.\nΤα παιδιά είναι αποτέλεσμα της σχέσης, του έρωτα, της αίσθησης ότι κάποιος έχει γεμίσει αρκετά στη ζωή του για να προσφέρει πια... γιατί θα κληθεί να προσφέρει και να τα προσφέρει όλα.\nΟποιαδήποτε εκ των προτέρων παραχώρηση και θυσία πριν φτάσει μια γυναίκα σε αυτό το σημείο θα μπορούσε ο αμείλικτος καθρέφτης του μέλλοντος της να την θεωρήσει ως προδοσία των ονείρων της...\n...και μην ξεχνάτε... Τα Όνειρα Εκδικούνται\nΝωεύς, Vkey, Great Chaos, Phoebe, chrisss, Subject to change, Isiliel, jrot6\nH underwater έγραψε: στις 10:49, 03-03-10:\nΔεν αναφερόμουν στην σύγκριση που κάνεις. Μιλούσα ότι μεταξύ παιδιού σε επίπεδη σχέση και μη γέννησης παιδιού ψηφίζω το 'β. Κάνουμε παιδιά για να γίνουν ευτυχισμένα, όχι για να ευτυχίσουμε εμείς μέσω αυτών . Όσον αφορά το τι είναι καλύτερο, ουδέτερος γάμος ή single mother, δεν μπορώ να δώσω σαφή απάντηση. Εξαρτάται από την single mother, τις συνθήκες που την έκαναν να πάρει αυτή την απόφαση, την αυτοεκτίμησή της, την ψυχική της ανθεκτικότητα. Εν γένει θεωρώ ότι αρκετές φορές κάποιο παιδί μπορεί να μεγαλώσει αρμονικά σε μονογονεϊκή οικογένεια, σε αντίθεση με το να αποτελεί μέλος κάποιας δυσλειτουργικής. Σε καμία περίπτωση δεν λέω βέβαια "κορίτσια, ξεχάστε τους άντρες, μόνες μας τα μεγαλώνουμε αποδοτικότερα", μην παρεξηγηθώ.\nDreamsRevenge, Neraida, Νωεύς, Vkey, Oralee, Phoebe, jrot6\nH Neraida Twisted Mind... έγραψε: στις 10:55, 03-03-10:\nΝα ξερεις οτι οταν δεν υπαρχει αγαπη, οι εντασεις που δημιουργουνται λογω των προβληματων που αντιμετωπιζει μια οικογενεια, ειναι εντονοτερες.\nΠροσωπικα θα προτιμουσα να μεγαλωνα σε μονογονεικη οικογενεια, παρα με δυο γονεις οπως στο παραδειγμα σου.\nΝωεύς, Vkey, Phoebe, chrisss, Subject to change, kaleidoscope, jrot6\nH Himela σ' όποιον αρέσουμε... έγραψε: στις 11:18, 03-03-10:\nΕίδες που μου βάζεις κι άλλα άτομα μέσα στο πακέτο για να μπορέσεις να το κάνεις "ανεκτό";\nΟ δικός μου σκοπός όμως είναι αυτός. Τι μου προτείνεις να κάνω αν μετά από Χ χρόνια δε βρω τον κατάλληλο άντρα για να πετύχω το σκοπό μου;\nΑυτό είναι σαν απειλή. Να μην προσπαθούμε να πραγματοποιήσουμε τα όνειρά μας γιατί μπορεί να μας εκδικηθούν;\nΕν γένει θεωρώ ότι αρκετές φορές κάποιο παιδί μπορεί να μεγαλώσει αρμονικά σε μονογονεϊκή οικογένεια, σε αντίθεση με το να αποτελεί μέλος κάποιας δυσλειτουργικής.\nΔιαφωνώ. Το παιδί πρέπει να έχει και τον πατέρα του, σαν πρότυπο, σαν σύμβολο ασφάλειας, όπως θες πες το.\nΕξάλλου εφόσον η "συμφωνία" μεταξύ του ζευγαριού θα γίνει για χάρη των παιδιών, θεωρώ οτι δε θα τα αφήνουν να βιώνουν άσχημες καταστάσεις. Επίσης θεωρώ οτι και οι δύο θα τα έχουν πάνω από όλα.\nΤο λες όντας μεγάλη κι ώριμη. Το θέμα είναι πώς το σκέφτεται ένα παιδάκι που θα το κοροϊδεύουν στο σχολείο γιατί δεν έχει πατέρα, και τόσα άλλα...\nΝωεύς, Great Chaos, chrisss, kaleidoscope, μαριώ\nH underwater έγραψε: στις 11:57, 03-03-10:\nΕννοείς ότι δέχεσαι σαν δεδομένο ότι ο πατέρας είναι πρότυπο και σύμβολο ασφάλειας σε αντίθεση με την μητέρα; Και βάζεις όρια σε αυτό ή δέχεσαι ότι ο οποιοσδήποτε άνθρωπος γένους αρσενικού που γίνει πατέρας έχει τα συγκεκριμένα χαρακτηριστικά;\nΕπειδή κάνεις αναφορά στα πρότυπα, να αναφέρω ότι για κάθε παιδί το αρχικό πρότυπο της ερωτικής σχέσης είναι αυτό των γονιών του. Και σκέφτομαι: τι θεώρηση του έρωτα θα έχει το παιδί που θα μεγαλώσει σε κάποιο επίπεδο και χωρίς συναίσθημα μεταξύ των γονιών του πλαίσιο; Πώς θα κινηθεί στις μετέπειτα σχέσεις του; Κι αν δεχτούμε ότι θεωρητικά μπορεί να δει κι άλλη πλευρά μέσω συγγενικών ζευγαριών (θείοι, παππούδες) πώς θα λειτουργήσει η σύγκριση μέσα του;\nΑκόμα κι αν δούμε το θέμα ψυχαναλυτικά (έχοντας σαν βάση την σχέση μάνας-γιου σαν λανθάνουσα ερωτική) αναδύονται πάλι απορίες, όπως: τι σχέση προσκόλλησης θα δημιουργήσει κάποια συναισθηματικά στερημένη μητέρα με το παιδί της; Σε τι θέση θα τοποθετήσει το παιδί το "πρότυπο ισχύς της οικογένειας", τον πατέρα, όταν η ίδια η γυναίκα του το αντικαθιστά; Πόσο φυσιολογικά είναι αυτά για το μεγάλωμα κάποιου ισορροπημένου ατόμου;\nIsiliel, ruko, Vkey, Great Chaos, Ηρώ, Phoebe, Subject to change, kaleidoscope, jrot6\nH ruko έγραψε: στις 14:07, 03-03-10:\nΑυτό εδώ μου θυμίζει το φαινόμενο της συναισθηματικής αιμομιξίας, όπου δεν υφίσταται βέβαια πραγματική σεξουαλική κακοποίηση, αλλά ο γονιός του άλλου φύλου χρησιμοποιεί το παιδί σαν υποκατάστατο συντρόφου, το κάνει "εξομολόγο" για τα προσωπικά του προβλήματα, απαιτεί απ' αυτό να καλύψει τις συναισθηματικές ανάγκες του κ.λπ. Και τίποτα απ' αυτά να μη συμβαίνει φανερά, το παιδί αντιλαμβάνεται αμέσως τα προβλήματα στη σχέση των γονιών του (είναι elementary body language) και την προσκόλληση του ενός στο πρόσωπό του, οπότε η φυσική του αντίδραση είναι να ανταποκριθεί για να τον προστατέψει, με αποτέλεσμα να φορτώνεται βάρη που δεν μπορεί να σηκώσει.\nΌλα αυτά μπορεί να έχουν ολέθριες συνέπειες για την ερωτική/σεξουαλική ωρίμανση του παιδιού, όπως αδυναμία σύναψης σχέσεων λόγω ρομαντικής εξιδανίκευσης του γονέα, μίσος για το γονιό του ίδιου φύλου, αστείες σκηνές ζηλοτυπίας όταν το παιδί αποκτήσει σχέση (η μητέρα που τηλεφωνεί συνέχεια τον παντρεμένο γιο της, ο πατέρας που δεν αφήνει την κόρη του να βγει με αγόρια κ.α.)\nΤο πρόβλημα είναι ότι όταν κάποιος δεν αισθάνεται συναισθηματική πληρότητα με το σύντροφό του είναι πολύ εύκολο να στραφεί στο next bext thing, δηλαδή το παιδί, που τον λατρεύει μόνο και μόνο επειδή υπάρχει. Και δεν ξέρω κατά πόσο είναι εύκολο για έναν ενήλικο να βάλει όρια, επειδή η επιθυμία για στοργή είναι κι αυτή βασική ανάγκη, αλλά κι επειδή συχνά ο ίδιος αλλά και ο περίγυρος βλέπουν απλώς ένα γονιό με μεγάλη αδυναμία στο παιδί του και δεν αντιλαμβάνονται ότι αυτή η σχέση το βλάπτει.\nIsiliel, underwater, Vkey, Great Chaos, Ηρώ, Phoebe, Subject to change, kaleidoscope, jrot6, eco-warrior\nO iJohnnyCash έγραψε: στις 14:49, 03-03-10:\nΑν δυο ανθρώποι αποφασίσουν να αποκτήσουν να κάνουν/υιοθετήσουν ένα παιδί χωρίς να είναι ζευγάρι και το περάσουν αυτό στο παιδί τους, όποτε το παιδί δεν ζει σε ψεύτικο περιβάλλον, το παιδί θα μεγαλώσει με προβλήματα;\nΜήπως το παιδί αυτό που χρειάζετε είναι ειλικρίνια έτσι ώστε να μην σχηματίζει λάθος πρότυπο; Αν ξέρει την αλήθεια λογικά δεν θα μιμηθεί τους γονείς στο θέμα έρωτα, ωστόσο θα τους μιμηθεί στην φιλία.\nΥ.γ.: Να μεγαλώσεις παιδί με έναν εντελώς άγνωστο το θεωρώ βλακώδες.\nΥ.γ.2: Άλλο παρέα, άλλο κολλητός, άλλο φίλος.\nlove_angel, Subject to change\nH Himela σ' όποιον αρέσουμε... έγραψε: στις 14:59, 03-03-10:\nΝα διευκρινίσω οτι δεν είπα πουθενά οτι θα πιάσω έναν στο δρόμο και θα του πω "ρε συ καλός άνθρωπος μου φαίνεσαι, έλα να μεγαλώσουμε ένα παιδί μαζί". Μιλάω για κάποιον που γνωρίζω, αγαπώ ενδεχομένως ως άνθρωπο, εκτιμώ, αλλά για κάποιο λόγο δεν είμαι ερωτευμένη μαζί του.


«Πεντέμισι χρόνια κατοχή με τόσες επαναστάσεις δεν έχει υπάρξει ξανά», είπε η Ναταλία Γερμανού.\nΜια ατάκα που είπε ο Θάνος Καλλίρης για τη Ναταλία Γερμανού, όταν βρέθηκε καλεσμένος στις Roomies του Mega, αποτέλεσε αφορμή για μια ξεκαρδιστική συνέχεια στο «Happy Day» και μια απάντηση όλο νόημα από την ίδια την παρουσιάστρια, με ένα μήνυμα που έστειλε στην Σταματίνα Τσιμτσιλή.\nΌταν ρωτήθηκε ο Θάνος Καλλίρης από τις Roomies αν το τραγούδι «Είσαι Μπελάς» του το έχει γράψει η Ναταλία Γερμανού, εκείνος απάντησε: «Εγώ το έχω γράψει για τη Ναταλία. Πεντέμισι χρόνια κατοχή είχα παιδιά».\nΤο απόσπασμα έπαιξε στο Καλό Μεσημεράκι με το ανάλογο σχόλιο από τον Νίκο Μουτσινάς κι έτσι έφτασε και στο τραπέζι του «Happy Day», το πρωί της Τρίτης.\n«Πεντέμισι χρόνια κατοχή με τόσες επαναστάσεις πες στον Θάνο δεν έχει υπάρξει ξανά», έγραψε η Ναταλία προκαλώντας γέλια στο πλατό της εκπομπής.


Σταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου - (5/11/2018)\nΜε την ευκαιρία της 39ης δράσης, ο κ. Πατούλης, ανέφερε: «Το σταθερό ενδιαφέρον εκατοντάδων καταναλωτών για τις δράσεις του Δήμου Αμαρουσίου, αποδεικνύει ότι η επιλογή μας όλα αυτά τα χρόνια να διοργανώνουμε αγορές με μεγάλη ποικιλία σε παραγωγούς και προϊόντα είναι ψηλά στη λίστα των επιλογών τους».\nΣτην 39η δράση οι καταναλωτές είχαν την ευκαιρία να επιλέξουν ανάμεσα σε 40 παραγωγούς και 170 προϊόντα απ’ όλη την Ελλάδα, που έχουν επιλεγεί βάσει σχετικών ελέγχων και πιστοποιήσεων.\nΣτην 39η αγορά παραβρέθηκαν ο Αντιδήμαρχος Βασίλης Κόκκαλης, οι δημοτικοί σύμβουλοι Επαμεινώνδας Κατσιγιάννης και Ρένα Χαλιώτη.\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_1\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_2\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_3\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_4\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_5\nΣταθερό το αγοραστικό ενδιαφέρον και στην 39η δράση αγροτικών προϊόντων του Δήμου Αμαρουσίου_6


Alanis Morissette: Ξανά μαμά η τραγουδίστρια στα 45 της χρόνια! – Ρυθμός 101.9\nLife Style\t 13 Αυγούστου 2019\t Χωρίς σχόλια\nAlanis Morissette: Ξανά μαμά η τραγουδίστρια στα 45 της χρόνια!\nΗ τραγουδίστρια Alanis Morissette πριν λίγες ημέρες έφερε στον κόσμο το τρίτο της παιδί.\nΗ 45χρονη μαζί με τον σύζυγο της Mario Treadway γνωστοποίησαν το γεγονός μέσα από μια φωτογραφία του νεογέννητου τους στον προσωπικό λογαριασμό instagram της τραγουδίστριας. Το αγοράκι τους γεννήθηκε την περασμένη Πέμπτη και το ζευγάρι πλέει σε πελάγη ευτυχίας.\n«Και νάτος! Ο Winter Mercy Morissette-Treadway», έγραψε η τραγουδίστρια συμπληρώνοντας την ημερομηνία γέννησης του. Η τραγουδίστρια έχει ακόμα δυο παιδιά, την 3χρονη κόρη της Onyx Solace και τον 8χρονο γιος της Ever Imre.\nΔιονύσης Αλέρτας για τις καταγγελίες στο εστιατόριο του Μποτρίνι: “Είναι απάνθρωπο και κατακριτέο, δεν πιστεύω ότι…”\nΈλληνας ηθοποιός αποκαλύπτει: «Βγάλαμε λίγο τα μάτια μας, τσακωνόμασταν! Έφευγα από την πρόβα και…»\nΜέγκαν Μαρκλ-Κέιτ Μίντλετον: Σπάνια κοινή έξοδος των δυο γυναικών\nΠέτρος Κωστόπουλος: Δείτε τι είδους γυμναστική κάνει στην παραλία\nSurvivor 2: Όλοι αδυνατίζουν η Μελίνα… δεν έχει χάσει γραμμάριο!